
REEDUCARE - DEMASCĂRI - PROCESE 


În perioada anilor 1949-1952, în două închisori din România, Piteşti şi Gherla, s-a 
desfăşurat o acțiune-experiment, fără egal în analele ororilor penitenciare, de la noi şi de 
aiurea, cunoscută, azi, sub numele de REEDUCARE. Acţiunea a avut un caracter 
conspirativ, strict secret. Pentru călăi, conspirativitatea era o condiție sine qua non a 
reuşitei, chiar dacă nu singura. Pentru victime, un corolar al fricii. Şi totuşi, într-un timp 
relativ scurt, conspirativitatea aceasta s-a dovedita fi permeabilă. Nu toate victimele au 
tăcut. Nu toţi înspăimântaţii şi-au oblojit spaimele. Aşa că, au prins să circule zvonuri, la 
început prin închisori, apoi în afară, în afara închisorilor şi chiar în afara ţării, privind 
oroarea. 


O primă mărturie referitoare la "Infernul Piteşti", din câte ştiu, e cartea "PITEŞTI, 
CENTRU DE REEDUCARE STUDENŢEASCĂ", scrisă de Dumitru Bacu, în limba 
română, şi publicată în străinătate, în anul 1963 (ulterior ea a fost tradusă în limba 
engleză şi publicată în Statele Unite). Dumitru Bacu a fost el însuşi deținut politic. Nu a 
trecut însă prin Piteşti. Informațiile i-au fost oferite, pe la începutul anului 1954, după 
sistarea reeducării şi scoaterea deţinuţilor politici din producţie, la Gherla, de către 
Tomuţa Octavian şi Brânzei Emilian, martori la procesul Ţurcanu. 

A doua carte, consacrată cazului, e lucrarea lui Virgil Ierunca: "FENOMENUL 
PITEŞTI". Prima ediţie a apărut în colecția "Limite", Paris, 1981. A doua, la Editura 
Humanitas, Bucureşti, 1990. Fragmente largi din lucrare au fost citite la Radio Europa 
Liberă, în anii 1975 -1976. Alcătuită pe baza unui dosar adus din ţară, bănuiesc, de 
Ovidiu Cotruş, lucrarea are meritul de a fi onestă, ca şi pe acela de a încerca o 
prezentare cât de cât 


sintetică, globală. Caracterul aproximativ al unor detalii nu e de natură să altereze 
esenţa. Virgil Ierunca a recepționat corect "fenomenul" şi l-a redat ca atare. Afirm 
aceasta în cunoştinţă decauză, ca unul care a trecut prin "Infern". 


Mărturia lui G. Dumitrescu, altul decât directorul închisorii de trist renume, 
"DEMASCAREA", apărută în Occident, în anul 1978, nu îmi este cunoscută. Am citit, 
în schimb, "PATIMILE DUPĂ PITEŞTI" de Paul Goma şi "MĂRTURISIRI DIN 
MLAȘTINA DISPERĂRITde Dumitru Gh. Bordeianu. Aceasta din urmă, publicată în 
Editura Mişcării Legionare, Paris, 1992, mi se pare cea mai completă şi mai autentică 
mărturisire privind "Fenomenul": descrierile sunt detaliate, analizele, pertinente, revolta 
victimei regăsite, stăpânită cu greu, dar stăpânită. Nici una din cărtile scrise ulterior, nu 
o depăşesc. 


Ca fenomen aşadar, reeducarea e, relativ, cunoscută. Deşi încă puține, există 
mărturii, unele directe, altele indirecte, există izvoare la îndemâna cercetătorului. Cele 
mai multe fragmentare, prin forţa lucrurilor. Unele, literaturizate. Altele, fruste şi, 
implicit, subiective, ceea ce nu înseamnă, neapărat, că sunt şi lipsite de obiectivitate. Nu! 
Atâta doar că nu sunt împietrite, nu sunt conceptualizate, sunt doar adevărate, sunt vii. 
Dovadă faptul că toate aceste mărturii, în cele esenţiale, converg, oferă adică informaţii 
incontestabile asupra a ceea ce a fost, prin relatarea evenimentelor, prin nominalizarea 
personajelor, prin relevarea ororii şi chiar a unor motivații. Ceea ce lipseşte acestor 
mărturii e perspectiva globală, sondajul prospectiv şi, mai ales, punctul de vedere al 
autorităţii, punctul de vedere al principalului vinovat. Să nu uităm, "Fenomenul Piteşti” a 
fost nu doar un fenomen, ci şi un act vindicativ, resentimentar, un atentat asupra 
viitorului unui neam, asemenea Katinului, după cum a fost şi un abominabil experiment 
vizând determinarea limitelor rezistenţei umane, fizice şi morale, la tortură. 
Complexitatea lui obligă la o abordare pe măsură, abordare de care suntem încă departe. 
Un pas, încă un pas, s-a mai făcut, totuşi. Editura "Vremea", Bucureşti, 1995, colectivul 
de redacție fiind alcătuit din Silviu Colfescu, Nicolae Henegariu, Angela Dumitru şi 
Cristina Cantacuzino, publică un volum de 926 pagini, intitulat "MEMORIALUL 
ORORII", cuprinzând "DOCUMENTE ALE PROCESULUI REEDUCĂRII DIN 
ÎNCHISORILE PITEȘTI ŞI GHERLA". Precizările Editurii, sub formă de "Cuvânt 
înainte", extrem de concise, ne relevă, de la bun început, atât meritele cât şi limitele 
întreprinderii. Printre merite, cel măi de seamă rămâne, indiscutabil, publicarea în sine a 
documentelor, cu tot ce incumbă unui asemenea demers: obținerea aprobărilor legale, 
colaborarea, surprinzător, fructuoasă, cu membrii S.R.I., munca imensă de selectare, 
efortul de a fi imparțial. La capitolul limite, respectiv lipsuri, lipsuri ce nu trebuie puse, 
neapărat, pe seama colectivului de redactare, se pot aminti: absenţa unei puneri în temă şi 
a unui aparat critic, menite să faciliteze înţelegerea corectă a celor întâmplate. 
Documentele nu sunt comentate. Interogatoriile, în faţa 
Instanţei de Judecată, lipsesc. La fel, depoziţiile martorilor, pledoariile apărării, ultimul 
cuvânt al acuzaților, documente importante într-un proces. Culegerea(...) se doreşte a fi 
doar un izvor de informație nudă, instrument de luau (grevat şi acela de unilateralitate 
întrucât...) avertizăm cititorul că aceste documente sunt emanatia autoritătilor comuniste 
şi, ca atare, reprezintă strict punctul de vedere al acestora. Rămâne în sarcina cititorului 
să cântărească adevărul care transpare printre rânduri şi să "acorde locul cuvenit 
victimelor şi călăilor"”. Drămuirea nu e uşoară. 


Cum să discerni ceva ce nu încape în limitele înțelegerii normale? Cum să apreciezi o 
realitate de a cărei existență pur şi simplu te îndoieşti, pe considerentul că nu e cu 
putinţă? Se poate presupune că documentele omise ar fi oferit şansa unei înțelegeri mult 
mai adecvate a fenomenului. 


Ceea ce lipseşte e punctul de vedere al uneia dintre părți, a celei incriminate. Numai că, 
pentru cine cunoaşte mecanismele şi modul de lucru ale justiției socialismului real, 
documentele acelea îşi pierd relevanţa. Instrumentarea unui proces simulacru, cum au 
fost copleşitoarea majoritate a proceselor politice, începe cu ancheta şi sfârşeşte cu 
pronunţarea sentințelor. Completele nu judecă, ele veghează ca grotescul spectacol să se 
desfăşoare potrivit caietului regizoral. Când procesul se desfăşoară şi cu uşile închise, 
acesta fiind cazul procesului Țurcanu, supoziţia capătă o confirmare în plus. 


Pentru a facilita depăşirea impactului negativ previzibil, redacția a adăugat celor 
trei capitole propriu zise ale cărtii, Cap. I, "Primele cercetări",Cap. II, "Ancheta", 
Cap.III, "Procesul", încă Unul, Cap.IV, "După 40 de ani", cuprinzând mărturiile a 
patru foşti deţinuţi politici şi martori în proces: Voinea Octavian, coinculpat, 
condamnat la moarte, căruia i s-a comutat pedeapsa, Tomuţa Octavian, Itul Nicolae şi 
Taja Constantin, oferite recent, în condiţii de libertate. I s-a solicitat şi lui Popa 
Alexandru o asemenea mărturie. A refuzat orice răspuns. Iniţiativa acestui capitol IV, 
o consider binevenită: Insuficientă, totuşi, motiv pentrucare voi încerca, în cele ce 
urmează, să stărui asupra documentelor publicate, ca şi asupra reeducării în sine, 
prevalându-mă de faptul, am mai spus-o, că am trecut şi eu prin demascările de la 
Piteşti şi Gherla, şi că am cunoscut, nemijlocit, o bună parte dintre protagonişti 
incriminati. 


ÎNCEPÂND CU NOAPTEA DE 14 SPRE 15 MAI 1948, pe întreg teritoriul 
României, s-a declanşat una dintre cele mai mari operațiuni polițienești cunoscută 
vreodată. Au fost arestați un număr de aproximativ 15000 de legionari: elevi, studenți, 
tărani, muncitori, intelectuali, bărbați şi femei. Reuşita a fost de proporții. "Urmare a 
modului ştiinţific în care am procedat" se infatua comandantul Securității din Arad, 
maiorul Rafila. Explicația, relativ simplă. Structurile represive ale regimurilor carlist şi 
antoneescian nu erau încă lichidate. Ştiindu-se amenințate, au socotit util, pentru ele, să 
se pună la dispoziția noului stăpân, cu tot ce cunoşteau. Şi s-au pus, aducând informațiile, 
profesionalismul, aşa cum era el înțeles în vremea aceea şi, nu în ultimul rând, excesul de 
zel. Marea majoritate a anchetatorilor erau cadre vechi, coordonate ierarhic şi flancate 
orizontal de comunişti, preponderent alogeni: maghiari, sârbi, lipoveni, evrei, îndeosebi 
evrei. În cadrul unui interviu luat colonelului Crăciun, de doamna Lucia Hossu, pentru 
"Memorialul Durerii", acesta mărturiseşte deschis: "Direcţia Generală a Securității 
Poporului, ca şi toate Direcţiile Regionale ale Securității, începând cu anul 1948, anul 
înființării lor, cu o singură excepţie, dacă nu mă înşel, Sibiul, unde director era el, au fost 
conduse de evrei”. Vechi şi verificate le erau şi metodele: delațiunea, şantajul, foamea, 
frigul, epuizarea fizică, tortura. Preşedinţii completelor de judecată, de asemenea, erau 
cadre vechi, dispuse la orice, ca să-şi salveze pielea. În temeiul aceluiaşi Cod Penal, ieri, 
au condamnat la ani grei şi chiar la moarte, militanți comunişti. Despre legionari, nu mai 
vorbesc. Azi, condamnă partizani anticomuniști. Consecvenţi se dovedese a fi doar în ura 


nețărmurită faţă de legionari. Cum conciliază conştiinţa lor o asemenea duplicitate, nu 
ştiu. Colonelul magistrat Petrescu Alexandru -între timp general maior- în timpul lui 
Antonescu, gestionează, în calitate de Director General, penitenciarele de pe întreg 
cuprinsul țării; în anul 1947, prezidează procesul, judecă şi-l condamnă pe Iuliu Maniu; 
în 1954, trimite în faţa plutonului de execuţie, 22 de umbre, coinculpați în procesul 
Țurcanu. Nu este singurul. Este, totuşi, printre puţinii "foşti" care a rezistat o perioadă 
atât de lungă. Cei mai mulți, după ce şi-au făcut ignobila datorie, au fost, la rândul lor, 
judecaţi şi condamnaţi, sub diferite învinuiri. 


Nu e aceasta singura explicaţie a reuşitei. Un aport substanțial si-au adus consilierii 
sovietici. E şi lipsa noastră de experiență apoi. Nu ne-am cunoscut adversarul. La 23 
august, 1944, armatele invadatoare au găsit închisorile pline de legionari. Eliberarea lor, 
câtă a fost, a însemnat şi o luare în evidenţă. Intrarea în legalitate a celor veniţi din 
Germania, cu misiuni de luptă, deasemenea. Oricum, surpriza a fost mare şi urmată, în 
mod firesc, de derută. Va izbucni sau nu va izbucni o nouă confla grație? De cele hotărâte 
la Yalta nu ştiam nimic, după cum nu cunoşteam nici faptul, istoric confirmat, că o 
generaţie care a purtat povara unui război, nu o va face a doua oară. Prin urmare, ce se va 
întâmpla cu noi? Ne vor interna în lagăre? Ne vor judeca? Ne vor livra, mână de lucru, 
sovieticilor? Se va vărsa iarăşi sânge? Absorbiţi de ideea luptei de eliberare sau de 
himera unui Ierusalim ceresc, asemeni cruciaților, la înfrângere noi nu ne-am gândit şi, 
cei mai mulţi, nu înţelegeam sa o facem nici în circumstanţele date. Încă speram. Mai 
credeam încă în dumnezeiasca minune sau refuzam, pur şi simplu, confruntarea cu 
realitatea dură, lăsându-ne în voia destinului, în grija Dumnezeului nostru, în grija Lui. 

Anchetele care au urmat, au fost bestiale de-a dreptul: înfometarea, epuizarea fizică 
prin alergări şi nesomn, ademenirea, şantajul, schingiuirile, în cele din urmă. Nu se 
urmărea doar recunoaşterea faptelor săvârşite. Se urmarea răstălmăcirea lor şi, nu în 
ultimul rând, estorcarea de noi informații. Aceasta, la nivelul întregii ţări. Moldovenii, 
arestați în număr mare, pretind însă că nicăieri ele, anchetele, nu au fost atât de dure ca la 
Suceava, unde au fost concentrați şi cercetaţi legionari din întreaga Moldovă de mijloc şi 
de nord. A fost, dealtfel, şi singurul caz în care procesele ce-au urmat, nu s-au judecat la 
sediul teritorial al Tribunalului Militar, respectiv la Iaşi, ci în incinta închisorii, din 
rațiuni tehnice, se zice. 

Oricum, în această închisoare supraaglomerată, cu mulți studenţi şi elevi, dar şi cu 
veterani ai luptei legionare, se află începuturile acelui monstruos experiment numit 
"reeducare". Inițiativă se consideră, îndeobşte, ca aparţinând studentului mai vârstnic, 
Bogdanovici Alexandru. Originar din Soroca, a activat în cadrul Frățiilor de Cruce, a 
cunoscut închisorile antonesciene, după 23 august s-a relansat în lupta de rezistență 
anticomunistă, ca, în toamna anului 1947, să preia conducerea Grupului Studenţesc 
Legionar al Universităţii leşene. În această calitate este arestat şi anchetat. Anchetă dură. 
Dar şi probleme de conştiinţă. Se simţea răspunzător moral pentru impasul în care se 
aflau un număr mare de tineri care, impresionați de trecutul lui de luptător, impresionați 
de inteligenţa lui, de fermitatea convingerilorlui, l-au urmat. Considera că trebuie să 
întreprindă ceva pentru a reda tinerilor acestora libertatea, fie şi cu preţul propriei 
compromiteri. Nu a fost singurul care a gândit aşa. Cobălaş Nicolae, Daneş Remus, 
Gherase Aurel, părintele Pâslaru Nicolae, Oltea Manoliu, Viorica Pomoc vedeau 
asemănător lucrurile. Dovadă faptul că, la jumătatea lunii august, 1948, cu asentimentul 
anchetatorilor Ciupagea şi Bălăceanu, redactează un memoriu către înaltul Prezidiu al 


Republicii, către Guvern şi către Comitetul Central al Partidului Muncitoresc Român, 
prin care solicită "redarea lor vieții sociale" în schimbul "abţinerii de la orice activitate 
politică”. Nu a fost singurul memoriu de acest fel. Ca o confirmare a bunei credințe, 
Bogdanovici Alexandru vine cu o nouă iniţiativă, aceea a autoreeducării, constând din 
lecturări de cărți de doctrină comunistă, discuţii pe marginea acestor lecturi, şi cântece 
"progresiste"cum ar fi "Internaționala". Această nouă inițiativă a creat disensiuni. 
Se considera că se merge prea departe. Una e să te angajezi că nu vei mai activa pe tărâm 
politic şi alta e să te dezici de valorile în numele cărorate-ai ridicat, în numele cărora ai 
pătimit. Mai mult, era pusă în discuţie buna credință. Cine să creadă în autenticitatea 
unor asemenea pretinse schimbări? "Mă fac frate şi cu Dracul, până trec puntea" e un 
principiu inacceptabil şi ineficient, întrucât Dracul cunoaşte şi el proverbul. Legea 
onoarei sună altfel: "Mergi numai pe drumul indicat de onoare. Luptă şi nu fi mişel. 
Decât să învingi printr-o mişelie, mai bine să cazi luptând pe drumul onoarei”. 
Bogdanovici ştia acest lucru. Şi dacă persevera totuşi, înseamnă că avea motive.Unii 
dintre camarazii care l-au cunoscut mai îndeaproape, cum ar fi Dumitru Gh. Bordeianu, 
pretind că, întoamna acelui an, 1948, ar fi avut un vorbitor, strict confidenţial, cu tatăl 
său, la acea oră prefect de Botoşani., în cursul căruia ar fi fost implorat pur şi simplu să 
accepte reeducarea ca singura soluţe de salvare fizică. Sugestia venea din partea cui? În 
nici un caz din partea tatălui ci, prin el, de undeva de mai sus. Ce trebuia să se înțeleagă 
apoi prin reeducare? În discuţiile purtate cu Cobălaş Nicolae, pe această temă, 
Bogdanovici nu aminteşte nimic de vorbitorul în cauză, îşi asumă iniţiativa, o 
circumscrie: "opțiune personală, liber consimtită”, şi o justifică prin referire la un caz 
asemănător, petrecut la Aiud, în anii 1945-1946, când profesorul Rogojanu şi ziaristul 
Gheorghiţă, în urma unei acțiuni asemănătoare, au obținut eliberarea câtorva zeci de 
legionari. E drept, nu pentru prea multă vreme. 


INTRAREA ÎN SCENĂ A UNUI NOU PERSONAJ, Țurcanu Eugen, complică 
substanţial datele problemei. S-a născut la 8 iulie, 1925, în comuna Păltiniş, Câmpulung 
Moldova. A activat în cadrul Grupului F.D.C. Câmpulung Moldovenesc, o scurtă 
perioadă de timp. După terminarea studiilor liceale, se căsătoreşte cu una din fucele 
avocarului Ecrhan, ajutor de comandant legionar, personalitate binecunoscută prin partpa 
locului, şi se înscrie la Facultatea de Drept a Universităţi din laşi, fără să frecventeze. L-a 
cunoscut pe Bogdanovici în anul 1946. Din documentele publicate nu rezultă dacă a 
activat sau nu şi în cadrul Grupului Studenţesc al Facultăţii de Drept. Cert e doar faptul 
că s-a înscris în U.N.S.R. (Uniunea Naţională a Studenţilor din România, organizație 
oficială, procomunistă), s-a remarcat, a ajuns în comitetul de conducere al Uniunii şi ca, 
foarte curând, înscriindu-se în P.M.R, (Partidul Muncitoresc Român), a fost selectat 
pentru a fi trimis la o şcoală de diplomaţi, se spune, ca urmare atât a meritelor, cât, mai 
ales, a relaţiilor lui amicale cu frații Bodnăraş. Cu privire la promovarea politică a lui 
Turcanu Eugen, în timp, s-au conturat două ipoteze. Prima e aceea a unei desprinderi 
totale de Mişcarea Legionară şi a unei aderări sincere la ideile şi practicile comuniste. Mi 
se pare cea mai probabilă. Hipertrofia eului lui, voinţa de putere şi parvenire în acelaşi 
timp, învecinate cu patologicul, numai ca membru 
al Partidului puteau fi satisfăcute. Cea de a doua ipoteză, potrivit căreia înscrierea în 
U.N.S.R. a fost rezultatul unei înțelegeri avute cu Bogdanovici, o infiltrare deci, în 
documente nu-şi găseşte confirmarea. Şi e puţin probabil ca anchetatorii să nu fi încercat 
să smulgă o asemenea recunoaştere, dacă ar fi fost la mijloc, cât de cât, un sâmburede 


adevăr. Mai mult, cunoscută fiind disponibilitatea acestui orgolios rănit, de a cărui 
inteligentă, acum, mă îndoiesc, pentru delaţiune, ar fi avut el însuşi iniţiativa 
autodenunțării. 


Arestarea lui Ţurcanu s-a produs toamna, când anchetele studenţilor din C.S.L.I. 
(Centrul Studenţesc legionar Iaşi) erau pe terminate. În sinea lui, 1-a considerat vinovat 
de cădere pe Bpgdanovici. În realitate, cel care i-a pomenit numeleîn timpul anchetei, a 
fost colegul lui de an, Caciuc Ştefan. E de presupus că şi-a apreciat greşelile față de 
"Clasa Muncitoare" ca fiind minore, semn că nu avea însuşit, îndeajuns de temeinic, 
modul comunist de a gândi. Le-a recunoscut fără să ezite şi şi-a oferit serviciile de 
informator. O recunoaşte singur. Urmare, până la judecarea procesului, a fost numit 
planton, sinojnim cu om al administrației, pe față. Față de acţiunea întreprinsă de 
Bogdanovici, o vreme rămâne în expectativă. Condamnarea, neaşteptat de mare, la 7 ani 
închisoare corecțională, pentru activitatea legionară desfăşurată, începând cu anul 1 941 
până cel mult în iunie 1946, când s-a desolidarizat în mod explicit, îl determină, probabil, 
să se implice, la început în discuţii, apoi în constituirea O.D.C.C. (Organizata Deţinuţilor 
cu Convingeri Comuniste), în foarte scurt timp, preia el conducerea întregii actiuni, fără 
ca Bogdanovici să se împotrivească, imprimând acesteia un caracter mai ferm, mai 
radical. În faţa realităţii date, 7 ani î.c. nu dezarmează. Dimpotrivă, îşi intensifică zelul, 
pentru a convinge şi pentru a obţine, în cele din urmă, graţierea. 

Privită retrospectiv, dar şi în perspectiva a ceea cea urmat, "reeducarea" de la 
Suceava nu a fost câtuşi de putin întâmplătoare. Ea face parte integrală din nproiectul 
mare al "reeducării", ca etapă premergătare, menită să depisteze disponibilitățile de 
colabprare, pe de o parte, să creeze disensiuni în sânul Corpului Studenţesc ca urmare a 
spargerii unității, pe de alta. Şi trebuie să recunoaştem că a reuşit. 

Pe măsură ce loturile erau judecate, ele erau şi pregătite pentru transfer la 
închisorile de executare a pedepselor: Târguşor, pentru elevi, Piteşti, pentru studenţi, 
Gherla, pentru muncitori şi țărani, Aiud, pentru intelectuali şi Mislea, pentru femei. De 
ce această grupare după criterii socio-profesionale şi nu după cuantumul şi natura 
pedepsei, cum ar fi fost firesc? Întrebarea s-a pus, iar răspunsurile predilecte, probabil 
induse de specialişti în dezinformare, erau de natura să întrețină speranţe: "Ne consideră 
recuperabili. Reeducarea, prin urmare, e de avut în vedere". Deziluziile nu vor întârzia. 
Turcanu, spun sucevenii, a lipsit din închisoare vreme de o săptămână şi mai bine. Unde 
a fost dus? În U.R.S.S. presupun unii. La Ministerul de Interne, spun alţii. Pentru un 
supliment de anchetă, va spune el, la întoarcere. În drum spre Piteşti, un popas de mai 
multe zile la Jilava. Din nou Țurcanu dispare. Aceleaşi supoziții. Documentele 
publicate, P.V.I., nu aduc, din păcate, nici o clarificare. 

Primăvara anului 1949. Închisoarea din Piteşti, nouă, construită de Armand 
Călinescu, pentru legionari, în partea de vest a oraşului, comparativ cu Suceava, părea 
primitoare. Un regim mai lejer, hrană ceva mai consistentă, nu şi suficientă, statut juridic 
cert. Inimile îşi regăsesc ritmul, căldura camaraderească şi capacitatea de a crea, în 
condiţii vitrege totuşi, o ambianţă tonică, frumoasă. Până într-o zi. Brusc, hrana se împu- 
ținează, regimul carcerar devine sever, ostilitatea pândeşte de pretutindeni, provocările şi 
pedepsele se ţin lanţ. Se edifică, altfel spus, "condiţiile obiective" necesare declanşări 
unui proces, de noi, nebănuit. În pofida tinereţii, puterile fizice ale deţinuţilor se năruie în 
mod alarmant. Până în luna octonibrie, noiembrie, cei mai mulţi dintre noi suntem aduşi 


în stare de epave. Şi cum închisoarea era şi ticsită, operaţiunea - ce cod o fi având? - 
putea să înceapă. Şi a început, în cursul lunii decembrie 1949, la camera 4 spital. 

Noua faţă a "Reeducării" va purta numele de "Demascare". Nu se vor mai citi cărți, 
nu se vor mai purta discuții, nu se va mai cânta, cel puţin deocamdată, se vor estorca 
informații. Caracterul facultativ al acţiunii de la Suceava, va fi înlocuit, aici, cu violența 
constrângătoare. De data aceasta, pregătit minuțios, de singurele organe în măsură să o 
poată face, cele ale Ministerului de Interne, procesul e reluat metodic, progresiv, potrivit 
unui plan minuţios întocmit, vizând obiective precise: stoarcerea tuturor informaţiilor 
socotite a fi de un interes oarecare pentru Securitate (nume de oameni, depozite de 
armament, cazuri de manifestări duşmănoase, tăinuiri, ajutoare legionare, cărți interzise, 
deţinere de aur, sabotaje, spionaj etc). Altfel spus, sunt reluate, de la zero, anchetele de 
dinaintea proceselor, de data aceasta fără grabă, cu aceleaşi mijloace verificate, cu alți 
torționari, în condiții întrucâtva schimbate. Vor acționa grupuri constituite de torționari 
de bună voie sau reeducați, împotriva altor grupe de "bandiți" refractari, luate prin 
surprindere. Până la constituirea grupurilor de torționari şi rodarea lor, meseria de călău 
trebuind a fi îhvăţată, Administraţia penitenciarului, prin lt.maj. M. A.I. Dumitrescu 
Alexandru, director sau comandant, lt. Marina Ion, referent, şi un număr de gardieni sau 
milițieni aflați în subordine, acționează chiar ea, deschizând seria bestialităților ce vor 
continua, amplificându-se, până în vara anului 1951, când Țurcanu şi ultimii studenți, 
trecuți prin demascări, sunt transferați, de la Piteşti la Gherla. Teroarea e neîntreruptă, 
torționarii sunt alături mereu. Simpla prezență, simpla asistare la schingiuire altuia e 
resimțită ca schingiuirea proprie, la fel de dureroasă. Operează un fel de simpatie, un fel 
de solidaritate înfrigurată, Voința se topeşte, frica viscerală ce i se substituie devenind 
singura realitate. Limitele rezistenței umane sunt depăşite şi oamenii cedează, unul câte 
unul, transformându-se, vai, mulţi, foarte mulți, din victime, în călăi, din oameni, cât de 
cât liberi, unii, în demonizaţi, alții, în simple păpuşi, acționate de la distanţă, în temeiul 
unor reflexecondiționate. 

Obţinerea de informaţii incriminatorii nu era însă singurul scop ai ororii. Trebuia 
lichidată rezistența morală â adversarului politic,a tineretului intelectual, îndeosebi, 
trebuia sfărâmată demnitatealui, trebuia să-i fie desfigurată imaginea, cu orice preţ, 
întrucât reprezenta viitorul. Şi cum acest tineret era, în copleşitoarea lui majoritate, 
legionar, lichidarea Mişcării Legionare, fizic şi moral, a fost declarată, pe față, obiecti 
vpriori-tar. Fizic, demersuhiu comporta probleme deosebite. Fizic, oamenii pot fi uşor 
suprimaţi. Suprimarea morală, se pare, e mai dificilă, ea ne putând fi obținută prin 
violență. Dezinformarea, respectiv calomnierea, dă rezultate, nu însă şi asupra 
subiecţilor vizaţi, nu şi asupra legionarilor. Loviturile trebuiau să survină din interior, ca 
anihilare a oricăror urme de respectabilitate, prin denigrare şi autodenigrare. La capătul 
demascărilor - în fapt demascările erau considerate ca având caracter continuu - la 
Piteşti se considera că nu mai există ființe umane, toți pătimitorii fiind constrânşi să se 
recunoască, public, fie şi formal, drept criminali, perverşi, putrezi. Mizându-se pe faptul 
că recunoaşterea, fie şi formală, duce, în cele din urmă, la o schimbare afectivă a însăşi 
personalității victimei, era avută în vedere, după toate probabilitățile, şi recompunerea 
unei alte identități, caz tipic de mancrutizare. Vizat era, în mod deosebit, sacrul. Totul 
trebuia pângărit. Nimic sfânt să nu mai existe. 


La Gherla, Țurcanu întâlneşte acțiunea de reeducare, respectiv, demascare, în plină 
desfăşurare, sub conducerea unui emul, uşor stânjenitor, studentul şi colaboratorul 


dealtfel, PopaAlexandru, zisŢanu. Ucenicul ţinea, cu orice preţ, să-şi depăşească 
maestrul. Tensiunea este ţinută totuşi sub control, iar lucrurile se desfăşoară după 
regulile deacum cunoscute, cu unele adaptări impuse de faptul că o bună parte dintre 
deţinuţi lucrau în fabrică, până în luna decembrie, 1951, când, un grup de torționari, în 
frunte cu Țurcanu, este ridicat şi dus, nu se ştie unde, nu se ştie pentru ce. Circumstanţele 
ridicării erau prielnice acreditării de zvonuri contradictorii: ba că vor fi eliberaţi şi 
promovați în funcţii de răspundere, în cadrul Securităţii, pentru serviciile aduse, ba că 
vor fi anchetați şi judecaţi, pentru crimele săvârşite. Cert rămâne, deocamdată, faptul că 
reeducarea prinde să agonizeze, pentru ca în 1952 să i se pună capăt. Reeducarea 
Țurcanu, întrucât, sub o altă forma, cu alte mijloace de constrângere, mai puţin violente, 
la fel de pustiitoare, ea va fi reluată, la Aiud, zece ani mai târziu, sub directa coordonarea 
colonelului Crăciun, şi va dura până în vara anului 1964, când deţinuţii politici sunt puşi 
în libertate. 


E bine să se rețină faptul că încercări de extindere a reeducării s-au făcut şi la 
închisoarea Târgşor, printr-un grup de elevi veniţi de la Suceava, în frunte cu Stoian 
loan. Datorită atitudinii ferme, de respingere, a unui alt grup de deținuți, unii rămaşi de 
pe vremea lui Antonescu, mă gândesc la Virgil Maxim, iar dintre cei noi, la Obreja 
Aurel, ca şi opoziției manifestate de administraţie, acțiunea nu a reuşit. La fel s-au 
petrecut lucrurile şi la Târgu-Oeha. Pe Canal, în colonia Peninsula, şansele au fost altele, 
cele două brigăzi studenţeşti, 13 şi 14, Conduse de Bogdănescu, student la Facultatea de 
Medicină din Cluj, regalist, respectiv Enăchescu, student la Facultatea de Medicină din 
Bucureşti, liberal tătărăscian, bucurându-se de întreg concursul administrației, pentru ca 
reeducarea să continue, aidoma aproape, ca la Piteşti. Cazul profesorului universitar Dr. 
Simionescu le va încununa opera. Se pare însă că acest caz de forţare a sinuciderii, 
devenit public, va precipita sfârşitul reeducării Turcanu. 
Faptul mi se pare cu atât mai probabil, cu cât, în P.V.I. din 20 martie 1954, (p. 101) 
Turcanu vorbeşte despre acest caz, fără ca el să fi fost efectiv implicat. 

Întreruperea "Fenomenului Piteşti" - ca să preiau sintagma d-lui Virgil Ierunca- 
trebuie să aibă o explicație. Care anume, e greu de precizat. Se presupune că, urmare a 
dispersiei, conspirativitatea nu i-a mai putut fi asigurată. La Canal, repet, Doctorul 
Simionescu, lider al generației '22, personalitate de primă mărime a medicinei româneşti, 
este asasinat. Posturi de radio, străine, difuzează ştirea. Ororile ajung să fie cunoscute de 
opinia publică, din ţară şi din străinătate. Din rațiuni politice deci, fenomenul trebuia 
oprit, dar şi explicat într-un fel. De unde ideea cinică, obişnuită dealtfel în lumea politică, 
fie că e vorba de comunişti sau necomunişti, a unui proces cu ţapi ispăşitor. 


La capătul a doi ani şi mai bine de anchete, adică în noiembrie 
1954, procesul reeducării, procesul Turcanu are loc. Vor urma, procesul 
Pătraşcu-Vică Negulescu, la o dată ce nu îmi este cunoscută şi procesul 
unor cadre din M.A..I., în aprilie 1957, în frunte cu lt.col. Sepeanu Tudor. 


În legătură cu procesul Pătraşcu-Vică Negulescu nu s-a publicat nici un fel de 
document. Singura mărturie pe care o cunosc, e aceea din memoriile lui Marcel Petrişor, 
"Fortul 13", "Convorbiri din detenţie", o mărturie cutremurătoare şi relevantă în acelaşi 
timp. Publicarea documentelor şi ale acestui proces este mai mult decât necesară, este 
obligatorie. Cât priveşte procesul Sepeanu, în volumul de documente amintit, se află 
publicată doar sentinţa, ceea ce, evident, e prea puţin. 


PRIN SENTINŢA nr. 32din 10 noiembrie 1954, pronunțată de Tribunalul Militar 
pentru Unităţile M. A.I., instanța de fond, prezidată de general maior de justiție 
PETRESCU ALEXANDRU, ȚURCANU EUGEN împreună cu încă 21 de coinculpați, 
sunt condamnați la moarte, în temeiul art.l, lit. d, din Decretul 199/950, art.6, al.2, 
comb.cu art.] din acelaşi Decret, pentru crima de acte de teroare în grup şi crima de acte 
de pregătire la crima de uneltire contra securităţii interne a R.P.R. Din numărul de 22 
condamnați la moarte, 18 au fost executaţi, pentru 4 pedeapsa fiind comutată, din 
capitală, în muncă silnică pe viață. Explicaţia? Folosirea lor ca martori ai acuzării în 
procesul Pătraşcu-Vică Negulescu. În cele din urmă, doi din cei patru, după îndeplinirea 
sarcinii, vor fi ucişi şi ei, în "cazinca" Jilavei. La o privire sumară, încadrarea juridică a 
faptelor săvârşite pare să fie corectă. La Piteşti, la Gherla, în colonia de muncă de la 
Peninsula, s-au petrecut lucruri ce pot fi calificate, fără dubiu, acte de teroare (de 
terorizare) în grup, soldate, potrivit rechizitoriului şi sentinței, cu schingiuirea, în 
perioada 1949-1952, a peste 780 dedeţinuţi, la Piteşti, alte sute de deținuți la Gherla, 
peste 70 de deţinuţi la Târgşor, 7-8 deţinuţi în Oraşul Stalin, 5-6 deținuți la Tg.Ocna, şi 
alte sute de deţinuţi în coloniile de muncă de la "Canal Dunăre-Marea Neagră”. Au fost 
ucişi peste 30 de deținuți. Peste 100 din cei torturați au rămas cu infirmități grave. Câţiva 
au înebunit. S-au înregistrat şi câteva cazuri de sinucidere. Acestea sunt faptele şi nimeni 
nu le contestă. Adevărata problemă e însă alta. Cine anume a iniţiat "teroarea în grup", 
prin cine a fost ea exercitată, cu ce mijloace, în ce circumstanţe şi în ce scop, mai ales? 
Cine poartă răspunderea? 


Răspunsurile oferite de anchetatori şi reținute de instanță pot fi condensate în unul 
singur. Iniţiativa a avut-o Mişcarea Legionară, prin Horia Sima, care, în anul 1947, 
transmite locţiitorului său Pătraşcu Ni-colae, prin Eugen Teodorescu, ordinul ca întreaga 
Mişcare Legionara să se organizeze pe linie informativă, să culeagă informatii din 
domeniul politic, economic, social şi militar (Op.rit.p.698). Întradevăr, în anii 1947-1949, 
se mai spera încă în izbucnirea unei noi conflagrații, se mai aştepta încă venirea 
americanilor. Premisele, prin urmare, pot fi acceptate, nu şi generalizate însă. Dar, chiar 
şi aşa, ce legătură logică poate să existe între această activitate de informare şi 
"reeducarea" inițiată de Bogdanovici Alexandru la Suceava? Nici una, pentru simplul 
fapt că la Suceava, din motive oportuniste sau nu, se citeau cărți, se discutau teorii, se 
scriau memorii, nu se culegeau informaţii. De vreme ce deținuții ce acceptaseră 
reeducarea se declarau în mod deschis dispuşi la compromisuri cu Puterea, să fi vrut şi nu 
ar fi avut cum să o facă. Demascarea, în schimb, la Piteşti şi Gherla, viza în mod expres 
obținerea de informaţii, cu orice preţ, nu pentru Mişcarea Legionară şi americani însă; ci 
pentru cei ce guvernau, în mod ilegitim, țara. Întrucât subiecţii erau legionari, pentru a 
oferi informaţii Mişcării Legionare, nu era necesară recurgerea la forță, la tortură şi 
asasinat. Poveştile cu existenţa unui "Comandament al închisorilor” care conduce din 
umbră totul, ca şi aceea a existenţei unui "Tribunal" care judecă abaterile şi condamnă la 
moarte, sunt simple elucubrații. Răspunsul corect e cât se poate de simplu: inițiativa, şi 
nu doar inițiativa, ci şi planul întregii operaţiuni - am în vedere, îndeosebi, demascarea- 
aparțin regimului comunist şi Securităţii sale. În ce măsură această iniţiativă şi acest 
proiect, asemănător atâtor altora, venea şi mai de sus, nu ştiu. Presupun doar. În schimb, 
de faptul că responsabilitatea pentru ororile săvârşite aparţine, în principal, regimului 
comunist, nu mă îndoiesc. Argumentele ce pot fi invocate in acest sens sunt şi numeroase 
şi indubitabile, Iată câteva, oferite de chiar documentele publicate: 


1. Criteriul de selectare a inculpaților. Toti sunt legionari, deşi din declaraţiile şi 
procesele verbale de interogatorii rezultă clar că la comiterea ororilor au participat şi 
deținuți aparținând altor orientări ŞI 
organizații politice: Titus Leonida, național țărănist, Fuchs şi Staer, evrei 
sionişti, Rek Ştefan, maghiar, comunist, Gherman Coriolan, socialist, 
Bogdanescu Ion, regalist, Enăchescu, liberal tătărăscian, Zaharia Nicolae, 
cuzist. Unii dintre aceştia au pe conştiinţă vieți omeneşti. Alții au fost 
de o bestialitate ce depăşeşte cu mult pe aceea a unor condamnați la moarte, călăi ce nu 
au fost în prealabil victime. Pentru ce au fost 
ocoliți? Pentru a nu aduce prejudicii tezei oficiale, pentru a nu aduce 
prejudicii monstruoasei lucrături. 


2. Modul de întocmire a dosarelor. Pe parcursul instrumentării cazului, 
anchetatorii, diferiți, în centre de anchetă diferite - Ploieşti, Râmnicul Sărat - fac eforturi 
considerabile de a imprima interogatoriilor aceeaşi orientare preconcepută. Nu ştiu ce 
presiuni s-au făcut asupra anchetaților. Într-un limbaj confuz, distorsionat, agramat, 
incoerent şi impropriu, limbaj ce nu poate fi al interogaților, cu câteva excepţii, ci al 
inchizitorilor, se încearcă acreditarea absurdului. De altfel, procedeul nu e nou. Menirea 
Securității nu a fost niciodată numai aceea de a obține informaţii corecte, ci şi aceea de a 
dezinforma, de a creea diversiuni, de a fabrica dovezi pentru vini imaginare. Duşmanul 
de clasă, când nu e, se cere inventat. Cazul în speța prezintă însăşi câteva particularități. 
Cu excepția unuia singur, Ţurcanu, anchetaţii, de voie, de nevoie, erau "reeducati", fiinţe 
înmuiate, catarge sfărâmate, uşor manipulabili. Dificultatea era în altă parte, în lipsa de 
coerență a proiectului. Anchetatul, ne mai având puteri să se opună, semnează orice. 
Ceea ce i se cere să semneze, ceea ce efectiv a semnat, chiar fără să citească, nu are însă 
sens, ține de domeniul iraţionalul ui. Un singur exernplu, din zeci, poate, din sute de 
asemenea 
exemple: 


Proces Verbal de Interogatoriu (dactilogramă) 
Interogat: VOIN ION, 10 august, 1953, Râmnicu Sărat (Op.cit. p.566) 
Întrebare: în interesul cui ai comis dumneata crime în penitenciarul Gherla? 


Răspuns: In penitenciarul Gherla am comis crime în interesul acţiunii legionare ce 
se desfăşura acolo, deci în interesul legionar. 


Intrebare: La ce serveau legionarilor, crimele? 


Răspuns: Crimele serveau legionarilor pentru cunoaşterea legionarilor aflați afară, 
nearestaţi. (Să-i aresteze, probabil, ei, legionarii) 


Întrebare: După ce l-ai omorât (e vorba fie de Cristea Ion, fie 
de Tâmpa Ion, ambii ucişi în camera 102, unde oficia şi Voin Ion) ti-a dat legionarii de 
afară? 


Răspuns: Legionarii rămaşi afară mi i-a dat înainte de a muri. 
Întrebare: Şi atunci de ce l-ai omorât? 


Răspuns: L-am omorât deoarece numai în telul acesta îl puteam face să ne spună 
ceea ce ne interesa pe noi, legionarii. 


Faţă de asemenea eşantioane orice comentariu mi se pare de peisos. 


3. Convergenţa aberaţiilor declarate, semn al măsluirii ordonate. Două lucruri se 
vroiau acreditate cu orice preţ: caracterul legionar, premeditat al acţiunii şi neimplicarea 
administraţiei penitenciarelor. În absolut toate documentele demascarea e numită, fără 
nici un pic de jenă şi fără nici o justificare factologică, "o nouă formă de activitate 
legionară" sau "continuare a activității criminale de dinaintea arestării şi de după 
arestare". Până la inițierea demascărilor, activitatea legionară, în închisori, se confundă cu 
un anumit stil de viaţă: rugăciune, instruire în varii domenii, cântece, poezii, întrajutorare, 
evident, în limitele posibilului şi a normalității. După, această activitate devine, potrivit 
anchetatorilor, torturarea neîntreruptă, în grup în scopul obţinerii de informaţii. Informaţii 
utile cui? Mişcării Legionare, pretind ei, întrucât ele, informaţiile obţinute, erau triate: o 
parte, cele fără relevanţă, erau predate Administrației, cele semnificative erau stocate, 
ascunse prin poduri, în vederea scoaterii lor din închisori şi predării lor unor legionari 
(spioni) nearestați, ascunşi, potrivit unor declarații, în chiar incinta ambasadei S.U.A. 
Spionajul devine leitmotivul întregii uverturi. În mod normal, pentru a condamna un om, 
sunt necesare probe ale vinovăţiei lui, probe materiale, nu afirmaţii. Există asemenea 
probe? Trei ani de zile cât au durat demascările, s-au tot adunat informaţii. Unde sunt? 
Cîte au ajuns în mâinile agenților externi şi câte au fost găsiteca urmare a cercetărilor, 
prin podurile Gherlei? Nici una. În schimb, pot depune mărturie sute de detinuti arestati 
ca urmare a acestor demascări. Ridicolul e deplin. Din păcate e deplină şi tragedia. 


4. Reaua credință sau concluzionările siluite. "Fapta cea mai gravă care reiese din 
dezbaterile procesului -se spune în sentință-este aceea că principalii acuzati au prezentat 
în faţa deținuților această acţiune criminală huliganică şi tâlhărească, drept o acțiune a 
regimului de Democrație Populară, iar metodele de tortură folosite, (...) drept metode de 
anchetă ale organelor de stat, aceasta în scopul de a discredita şi defăima conducerea 
partidului şi statului de DemocraţiePopulară”. (Op.cit.. p. 696) Minciuna e sfruntată. 
Afirmațiile nu se susțin prin nimic. Niciodată Țurcanu şi ai lui nu au prezentat reeducarea 
şi demascările ca acțiuni iniţiate de regim. Dimpotrivă. În pofida faptului că toţi cei ce ne 
aflam , în situația de "bandiți" cunoşteam adevărul, Turcanu, sfidând evidenţa, şi-a 
asumat resposabilitatea acțiunii, e drept, nu de unul singur. Trăiam în comunism. E clar 
că avea dispoziții în acest sens, după cum tot atât 
de clar e şi faptul că procesul Turcanu, că şi cele care i-au urmat, nu 
a fost un proces de elucidare, ci unul de disculpare şi de ştergere a 
urmelor, fapt care îl transformă în argument indubitabil al vinovăţiei celor ce l-au ordonat 
şi l-au pus la cale. 


E adevărat, la început, înainte ca acţiunile violente să fi demarrat, Țurcanu încerca să 
câştige aderenţi uzând de următorul raționament: "Suntem tineri şi nu avem de gând să 
putrezim în închisori. Pentru a obține grațierea, e necesar să ne reeducăm". "Foarte bine! 
Cine vă opreşte?" e replica refractarilor. "Cine? Voi! Regimul nu concepe jumătăți de 
măsură: Sau toți sau nici unul. Motiv pentru care vă vom constrânge". Ulterior renunță 
la acest slogan, pretinzând că tot ceea ce face, face în interesul nostru, al victimelor, sub 
imperiul propriei conştiinţe. In camera 1, subsol, când a declanşat procesul, discursul 
inaugural suna cu totul altfel: "Reeducarea e o problemă de conştiinţă. V-o faceți sau nu. 
V-o faceţi, e treaba voastră. Demascarea în schimb, vreţi, nu vreţi, o să vi-o faceţi. Vă 
vom obliga noi. Să nu vă faceți iluzii. Ca urmare a reeducării, respectiv a demascărilor, 


nu veți beneficia de nici o favoare, nu veţi fi graţiaţi, nu vi se va schimba regimul de 
detenţie, pentru simplul fapt, şi asta să vă intre bine în cap, că ceea ce întreprindem noi 
nu are nimic de-a face cu administraţia închisorii. Să nu încercaţi a o implica în vreun fel, 
că veți plăti-o scump . Avertismentul era cu atât mai necesar, dar şi mai absurd, cu cât, 
pentru unii dintre noi, era cunoscut faptul că primele violenţe au aparținut Administraţiei: 
La 6 decembrie, 1949, după unii martori, câteva zile mai târziu, după alţii, confruntarea 
din camera 4 spital a fost determinată de Ţurcanu şi oamenii lui, din ordinul directorului 
Dumitrescu, pentru a oferi acestuia , pretextul unei intervenţii în forță. Pe parcursul 
anchetei, Ţurcanu con-firmă faptul. Reacția intransigenţilor, mărturiseşte Luca Cornel, 
prezent la eveniment, a fost neaşteptată. Țurcanu cu ai lui ar fi fost reduşi la tăcere dacă, 
la un semn convenit, nu ar fi intervenit directorul în persoană, cu milițienii lui. Nu ştiu 
dacă s-au tras şi focuri de armă, cum pretind unii piteşteni. Oricum, intervenţia a fost 
cruntă. Directorul Dumitrescu a bătut el însuşi, în mod barbar, în mod demonstrativ, şi nu 
doar ca pedeapsă pentru incidentele dincameră, ci şi pentru a obține informaţii din 
exterior, ca la orice anchetă. Snopiţilor, desfiguraţilor, li s-a cerut chiar atunci să-şi facă 
demascarea. Primele declaraţii au fost scrise, nu în faţa lui Ţurcanu, ci la grefă, sub 
supravegherea directorului, aşa, ca să nu existe nici un dubiu cu privire la inițiatori, 
executori şi vinovaţi. Retragerea Administraţiei în culisele afacerii a survenit după un 
oarecare timp, adică după ce Ţurcanu a reuşit să-şi alcătuiască şi să-şi rodeze echipa de 
călăi, potrivit unor instrucţiuni precise. În acest sens, iată câteva citate din P.V.J. din 19 
aprilie, 1954: "începând din a doua jumătate a lunii noiembrie 1949, am primit ordin de 
la Dumitrescu Alexandru de a bate elementele ce erau puse în demascare, ordin ce a 
rămas valabil până la plecarea mea din penit. Piteşti, adică în august 1951". 
(Op.eit.p.109). În legătură cu lt. Marina, Țurcanu face apoi următoarea precizare 
semnificativă: "...pe baza ordinelor arătate mai sus (adică de a bate), îmi arată mai în 
amănunt cum să le pun în practică în anumite împrejurări", (p. 109). Alte citate: "Dela 
(ortografia aparține anchetatorului) dl. Sepeanu am primit următoarele ordine: să 
organizez restul deținuților din penitenciarul Piteşti care nu trecuseră prin demascări în 
vederea intrării lor în demascări arătându-mi..." şi urmează o serie întreagă de precizări 
tehnice privind modul cumva trebui să procedeze. Acesta e şi momentul când (iun. 1950) 
i se cere lui Ţurcanu să rupă treptat legăturile cu Dumitrescu, pentru a continua acțiunea 
sub îndrumarea slt Mircea. "De la dl. Mircea şi lagăru am primit ordin de a începe 
demascările la 5 decembrie 1950 (e vorba de demascările de la parter şi subsol, ultimele 
serii) şi în cadrul acestor demascări am primit ordinele cerute de diferite împrejurări) 
cum să-i organizez în cameră, cum să-i scot la scris, cum să aplic bătaia)" (Op.cit pag. 
110) Asemenea dovezi ale implicării Administraţiei şi prin ea a Partidului în comiterea 
ororilor "reeducării" sunt nenumărate şi provin nu doar din declaraţiile lui Țurcanu, ci şi 
din cele ale altor coinculpați: Popa Alexandru, Livinschiş.a.m.d, aşa că nu mai insist, 
întrucât nu cred că este om de bună credință care, parcurgând "documentele", aşa 
incomplete, distorsionate, absurde cum sunt, să nu,sesizeze adevărul şi vinovaţii mici şi 
mari. 


5. Recunoaşterea parțială a unor anume vinovăţii. Aceiaşi anchetatori care impun 
recunoaşterea caracterului legionar al fenomenului, contrazicându-se, conced, respectiv 
acceptă, ca anchetaţii să implice şi oameni din rândul Administraţiei, dar numai anumiţi 
oameni, dintr'un anume eşalon. Țurcanu îndeosebi,dar nu numai el,precizează: 


Proces Verbal din 19 Aprilie 1954, Piteşti: 

Întrebare:Vorbeşte d-ta despre activitatea pe care ai desfăşurat-o în penit. Piteşti, 
activitate ce contravine legilor în vigoare. 

Răspuns: In penitenciarul Piteşti nu am dus nici un fel de activitate contra legilor. 

Întrebare: Dar ce ai făcut d-ta în acel penitenciar? 

Răspuns. In acel penitenciar am desfăşurat o anumită activitate din ordinul 
anumitor persoane ce aveau sarcini de conducere în acea instituție. 

Întrebare: Câte au fost acele persoane care aveau sarcini de conducere în acel 
penitenciar şi care ți-au dat ordine pentru desfăşurarea acelei "anumite activități"? 

Răspuns: Acele persoane au fost: dl. Alex. Dumitrescu, directorul penitenciarului; 
dl. Marina, referent;dl. Iosif Nemeş, inspector g-ral din M.A.L.;dl.col. Sepeanu Octav, 
inspector g-ral din M.A.I.;dl.lt.Mircea Mihai, şeful biroului inspecții din penitenciar, şi 
dl. slt. lagăru Marin, care era ajutorul d-lui It Mircea. (Op. cyt. p. 108) 

Urmează precizări cu privire la natura ordinelor primite, respectiv cu privire la 
scopul urmărit: obținerea de informaţii, modalități de a le obține, infiltrarea grupurilor 
de deţinuţi cu informatori, organizarea de încăierări între grupuri, pretexte de 
intervenţie a Administraţiei, bătaia. În P.V.I. din 4 mai, 1954, Turcanu, după ce 
reiterează numele deja specificate, adăugând încă unul, inspector g-ral Răileanu, 
precizează până şi data când a primit ordinul de a recurge la violenţă: 21 noiembrie 
1949. Apoi: "în ianuarie 1950-deci după 6 decembrie, data marelui cutremur din 
camera 4 spital - am mai primit de la dl. Dumitrescu Alex. şi Marina Ion ordin că nu-i 
interesează câţi ochi sar şi peste vreo oră mi-a repetat acelaşi ordin prin care eu am 
înțeles că am voie să bat deţinuţii, dacă e nevoie, că nu-i interesează câţi ochi sar, adică 
ce se va alege de ei"(Op.cit. p.124) Nu e singura precizare de acest fel. "Ai fost păpuşă- 
îi va spune Sepeanu- vei fi păpuşar", (P.V.I.din 17 mai, 1954, p. 126) Referindu-se la 
aceeaşi problemă, Popa Alexandru, în declarația din 25.08.1953, relatează: "Ţurcanu 
mi-a spus că înainte de a începe această acțiune în penitenciarul Piteşti, el a discutat 
despre aceasta cu dl.col. Th. Sepeanu, în penit. Piteşti, care i-a spus textual: Nu 
contează nici mâna nici picior, nici chiar capul ...informaţii să iasă”, (p. 203-204). 
Popa Alexandru dealtfel, denunţă şi el cu o surprinzătoare vigoare o seamă de mărimi 
din aparatul Securităţii, începând cu directorul Dumitrescu, urcând spre inspectorii 
Nemeş, Sepeanu, Marin Constantinescu, şi sfârşind cu Marin Jianu, ministru, şi un 
oarecare "Subdirector General" ce vorbea cu accent rusesc, probabil Nicolschi. In 
legătură cu implicarea lui Marin Jianu, merită reținut faptul că el este cel care 
returnează, de la Canal, pe data de 26 martie, J 950, două dube de studenţi, circa 200, 
sosiți abia de o zi, în vederea demascării. (P. V.Ldin 13 august, 1953, Voinlon, Op.cit. 
p.556) 


Transferat la Gherla, Popa Alexandru inițiază şi în această închisoare, demascări. Nu 
trece însă la violenţă până nu obţine dezlegare din partea Administrației. "Ştiu -scrie Popa 
în "declaraţia" din 13 august 1953-de la Grama Octav, că la început dl. lt. SUCIGAN nu a 
fost de acord cu această metodă (e vorba de bătaie) şi că a dat aprobarea folosirii acestei 
metode după ce el însuşi a obținut această aprobare din partea forurilor sale superioare de 
la Bucureşti”. (Op.cit. p.150) în luna iunie 1950, însuşi ministrul MARIN JIANU, însoțit 
fiind de It col. TEODOR SEPEANU, aflaţi în inspecţie, se pronunță, în camera nr. 107, 
astfel: "Veţi putea continua şi aici, ceea ce ati început la Piteşti (e vorba de demascări), 
însă să aveți grijă "să păstraţi conspirativitatea acestei acțiuni". (Op.cit. p. 150) Dacă la 


cele spuse se mai adaugă faptul că, în cele din urmă, prin SENTINŢA Nr. 101, din 16 
aprilie, 1957, la trei ani după procesul Țurcanu) TRIBUNALUL MILITAR AL 
REGIUNII AI-A MILITARE, condamnă pe SEPEANU TUDOR (în documente apare 
când Octav, când Tudor), DUMITRESCU ALEXANDRU, SUCIGAN GHEORGHE, 
AVĂDANEI CONSTANTIN şi BĂRBOSUL VIOREL, în temeiul aceluiaşi DECRET 
199/1950, la pedepse privative de libertate, variind între 5 ani t.g. şi 8 ani m.s., dovada 
vinovătiei REGIMULUI COMUNIST pentru ororile reeducării, devine peremptorie. 


Publicarea DOSARULUI privind procesul Sepeanu, ar fi fost, de bună seamă, 
necesară. E de presupus că Ţurcanu, care pe parcursul anchetei nu s-a dovedit a fi 
timorat, asemeni celorlalți coinculpaţi, ci cât de cât ferm, nu a mărturisit nici el chiar 
totul. Şi-a asumat, până la un punct, răspunderea, nu a implicat, în mod absurd, Mişcarea 
Legionară, dimpotrivă, respinge acuza de a-l fi ucis pe Bogdanovici Alexandru, deşi a 
făcut-o, şi indică zona dinspre care veneau deciziile; zona, nu centrul. Dincolo de Nemeş 
Iosif şi Sepeanu Tudor el nu a trecut, sau nu i s-a permis să treacă. La Piteşti, printre 
studenţi, circula zvonul că, în timpul popasului de la Jilava, Țurcanu s-ar fi întâlnit cu 
Nicolschi şi că împreună cu acesta ar fi pus la punct proiectul acțiunii. În anchetă, acest 
lucru nu e confirmat. In schimb, într-un RAPORT privind activitatea globală a lui 
Sepeanu Teodor, un fel de FIŞĂ, întocmit de Securitate după arestarea acestuia, publicat 
în nr.13 al revistei MEMORIA, se poate citi: "Acţiunea de demascare a deținuților 
legionari din penitenciare (e de reţinut această precizare) a fost dusă sub controlul şi 
îndrumarea directă a Serviciului Inspecţii din Direcția Generală a Penitenciarelor. 
SEPEANU TUDOR şi predecesorul său (NEMEȘ IOSIF) au primit instrucţiuni despre 
modul de lucru în problema penitenciarelor şi deci şi demascările între legionari de la 
superiorii lor, în frunte cu fostul adjunct al M.A.I. PINTILIE GHEORGHE, căruia îi erau 
trimise şi informațiile obţinute prin sus amintita metodă”. O precizare mai clară, în 
ascendenţa celor declarate de Țurcanu, nici că se putea. Importantă ar fi fost apoi şi 
publicarea documentelor privind procesul Vică Negulescu, prin intermediul căruia, se 
spune, a fost transmis ordinul de organizare a unor acțiuni de reeducare, în închisori, a 
declaraţiilor făcute, în instanță, de Calciu Dumitreasa şi Costache Oprişan, îndeosebi. 
Importantă, dar nu decisivă. Atâtea câte sunt, aşa cum sunt, documentele publicate facili- 
tează, îndeajuns, dacă sunt cercetate cu atenție şi bună credință, descoperirea adevărului. 


Am mai spus-o, capitolul IV al cărții, intitulat "După 40 de ani", în afara unei 
corespondențe cu Popa Alexandru, rămasă fără răspuns, cuprinde 4 mărturii depuse în 
condiţii de libertate. Voinea Octavian recunoaşte că, sub imperiul fricii, al anormalității, 
a semnat tot ce i s-a pus în față, fără ca el să fi scris ceva cu mâna lui. Din mărturie nu 
rezultă dacă, la proces, a retractat sau nu. Tomuţa Octavian şi Taja Constantin reiterează 
întâmplări semnificative, în mare parte cunoscute. Din amintirile lui Itul Nicolae, rețin un 
fapt deosebit: în cursul lunii mai, 1955, în trecere prin Jilava, spune că a auzit o voce 
"venind de departe", a auzit-o el şi cei ce se aflau cu el în curte, la plimbare, "Aici e Țur- 
canu, sunt condamnat la moarte, spuneți tuturor cărora le-am greşit, să mă ierte”. 
Informaţia aceasta se vrea coroborată cu o alta, a unui preot, menționat de Octavian 
Tomuţă, care pretinde că a stat cu Țurcanu în aceeaşi celulă, fără să precizeze dacă, 
înainte sau după condamnarea lui la moarte. Să se fi petrecut cu el o minune? Dacă nu i- 
aş fi citit Procesele Verbale de la interogatorii, m-aş fi îndoit. Era în prea mare măsură 
stăpânit de demoni. După, consider faptul posibil. Posibil, dar nu cert. Dacă el e adevărat, 
e singura revelație a acestor documente, singurul lucru pe care nu l-aş fi putut anticipa: 


Țurcanu onest, Țurcanu cerându-şi iertare. În ce mă priveşte, l-am iertat de mult. Şi fără 
condiție. Subliniez, nu am certitudinea căinței lui. Mai mult, analizând mai atent 
circumstanţele, am chiar temei de îndoială. Itul specifica luna mai, 1955, drept dată a 
neaşteptatului eveniment. Or, potrivit Procesului Verbal de Execuţie, Țurcanu, împreună 
cu încă 15 coinculpaţi, a fost împuşcat în dimineaţa zilei de 17 decembrie, 1954. E 
limpede că, sau Itul nu-şi aminteşte data exactă sau vocea celui ce striga în deşert nu era 
vocea lui Țurcanu. Prin închisori a mai circulat apoi şi zvonul că Ţurcanu a fost 
condamnat la moarte, fără să fi fost şi executat. Supoziţia mi se pare fără temei. 


Timeo Danaos et dona ferentes. Parafrazând, "Mă tem de dl. Virgil Măgureanu-nu 
de persoană, de instituția Virgil Măgureanu- chiar şi atunci când pare binevoitoare”. 
"Memorialul ororii" apare cam în aceeaşi perioadă în care săptămânalul "Timpul", 
publică un fel de serial foiletonistic: "Legionarii despre Legiune", extrase din "Cartea 
Albă" scrisă la Aiud de "reeducaţii” colonelului Crăciun. Despre valoarea acestei 
"opere", despre autorii şi circumstanţele în care ea a fost scrisă, despre cantitatea de 
adevăr şi neadevăr pe care ea o cuprinde nu se poate vorbi încă, neavând la dispoziție 
"întregul". Nu putem însă pierde din vedere faptul că acest serial se publică prin 
încălcarea Legii 14/1992, potrivit căreia "Fondurile de Arhivă ale fostului Departament al 
Securităţii Statului, ce privesc Siguranța Naţională nu pot deveni publice decât după 40 
de ani de la promulgarea Legii, adică prin anul 2032. Din două, ——————— 
una: sau această "Carte" priveşte Siguranța Naţională şi atunci publicarea ei, fie şi 
fragmentară sau, mai ales, fragmentară, constituie o încălcare a Legii 14/1992, sau ea nu 
priveşte Siguranţa Naţională şi atunci nu are ce căuta în arhiva fostului Departament. 
Situaţia e asemănătoare şi în cazul "Memorialului ororii". Dealtfel, "Serviciul Român de 
Informaţii”, Biroul Scrisori-Audienţe, cu adresa nr. 37999 din 11.11.1992, răspunzând 
Editurii Vremea, respinge cererea, referindu-se, printre altele, la art.45, al.2 al amintitei 
Legi. La insistenţele Editurii, S.R.I., cu adresa nr. 7043 din 16.02.1993, revine asupra 
refuzului anterior, şi-şi dă acordul. Cum se explică faptul? În loc de răspuns, ne 
mulțumim să constatăm coincidența, deloc întâmplătoare. Dată fiind natura documentelor 
publicate, ca şi sorgintea lor, e greu să nu presupui că e vorba de o acţiune concertată, de 
discreditare dusă împotriva Mişcării Legionare. De unde şi până unde atâta bunăvoință 
fața de legionari? 

O explicație trebuie să fie totuşi. Poate, chiar mai multe. Gestul ar putea fi socotit o 
dovadă a departajării S.R.I.-ului.de astăzi, de Securitatea de ieri. E foarte probabil apoi, 
să se fi mizat pe impactul negativ al revelaţiilorasupra cititorului neavizat, intoxicat în 
schimb, de departe cel mai numeros, privind Mişcarea Legionară. Fragmentul din 
Sentința Nr. 32/10 martie 1954, cu valoare de concluzie a instanţei, publicat pe coperta a 
patra a cărţii, confirmă, se pare, aserțiunea, constituindu-se în preţ al bunăvoinţei. E 
reiterată, în acest fragment, "activitatea criminală dusă în penitenciare", sunt enumerate 
victimele, numărul morţilor e specificat, aşijderea autorii: "toți legionari”. Se încearcă a 
fi inculcate cititorului întâmplător, cel puţin trei idei: 

1. În închisori, în închisorile comuniste precizăm noi, s-au petrecut crime 
abominabile. 

2. Săvârşirea acestor crime a fost posibilă datorită.lipsei de vigilență, datorită 
neglijenţei unbr organe administrative. 

3. Acuzaţii, lăsând să se înțeleagă autorii, sunt toţi legionari. 


Prima afirmaţie e cât se poate de exactă. Cea de a doua e profund neadevărată. 
Administrația nu a fost lipsită de vigilență, nu a fost neglijentă, a fost implicată, în 
sensul că a iniţiat şi condus demascările, participând efectiv la săvârşirea crimelor. Nici 
cea de a treia afirmare nu e adevărată. Inculpaţii au fost "toți legionari”. Autorii 
ororilor, nu. Mai mult, inculpații, în momentul săvârşirii atrocităților, nu mai erau 
legionari, erau DEŢINUŢI CU CONVINGERI COMUNISTE, liber consimtitesau 
impuse cu ranga, nu are importanță; MORALA în numele căreia săvârşeau, ceea ce 
săvârşeau, era MORALA PROLETARĂ, morala LUPTEI DE CLASĂ. Au schingiuit şi 
ucis în numele COMUNISMULUI, în numele CLASEI MUNCITOARE. Legionarii 
erau cei schingiuiți. Ucişi erau legionarii, ca unii care nu vroiau să se despnndă de 
trecut, să se renege. 

Evident, răspunsurile sunt departe de a fi exhaustive. Am interogat doar faptele. 
Dimensiunea ontologică -instinctele primare, frica  ancestrală, rădăcinile 
comportamentale, educația- nu au fost nici măcar amintite. Cel puțin încă trei întrebări 
fundamentale îşi aşteaptă răspunsul:, 

1. Cum a fost cu putință? 


2. Pentru ce vizaţi au fost, cu precădere, legionarii? 


3. În ce măsură, într-o altă formă, nu întotdeauna îndeajuns de disimulată, cu alţi 
protagonişti,de toate culorile, "Fenomenul Piteşti continuă? 


SUB SEMNUL ORORII DEPLINE (2) 


REEDUCARE - DEMASCĂRI - PROCESE 


AŞADAR, CUM A FOST CU PUTINȚĂ? 


Un camarad, aproximativ de aceeaşi vârstă cu mine, mai norocos însă, întrucât 
periplul lui carceral a fost de mai scurtă durată şi fără situaţii limită, citind una din cărțile 
privind "reeducarea", mă întreabă într-o bună zi, oarecum confidențial: "A fost chiar 
aşa?" "Cum adică, socoteşti că autorul ar putea să exagereze?" Tăcerea de o clipă s-a 
aşternut ca o" confirmare a unui asemenea gând nerostit. "Ei bine, află că ceea ce a fost 
depăşeşte, cu mult, ceea ce efectiv se rosteşte. S-au petrecut lucruri ce nu încap în 
cuvinte." "Să zicem. Dar cum a fost cu putinţă? Dacă tot era vorba de moarte, aş fi murit 
cu ei de gât sau m-aş fi sinucis. "Simplă neînțelegere? Poate. Oricum, o neînțelegere des- 
tul de răspândită, nu lipsită de conotaţii incriminatorii;, ce merită efortul unei încercări de 
clarificare. 


Pentru început, câteva precizări. Cum a fost cu putință, ce? Evident, fenomenul. 
Caracterul complex, plurideterminat al acestuia, conferă şi întrebării plurivalente. E 
vorba, prin urmare, de mai multe întrebări şi de cel puţin tot atâtea răspunsuri, 


subsumabile, eventual, unui număr oarecare de categorii, să zicem, două: condiții de 
desfăşurare, pe de o parte, ontologia fenomenului, pe de alta. 


Preluând o anume sintagmă din "Republica" lui Platon, John Stuart Mill definea 
democrația drept o "tiranie a majorității”. Recent, într-un articol publicat în 
"Komsomolskaîa Pravda" din 18 sept. 1990, reprodus în nr. 2 al revistei MEMORIA, 
Aleksandr I. Soljeniţin, citându-l pe V. V. Dozanov, exprimă un alt punct de vedere: 
"Democraţia este o metodă cu ajutorul căreia o minoritate bine organizată, conduce (a se 
citi subordonează, nu importă cum) o majoritate neorganizată”. Iniţiatorii ca şi 
protagoniștii reeducării de la Piteşti, în dorinţa lor de a salva aparențele, în consens cu ce 
se petrecea la nivelul întregii ţări, mimând cu grijă "democraţia", constituiau, de fapt, 
acea minoritate organizată, în plin exerciţiu de terorizare a majorității celei neorganizate, 
în fiecare din camerele în cate aveau loc demascări, funcționa un "comitet de cameră", în 
frunte cu un şef, adevărat satrap. Membrii, simple unelte, simple păpuşi, după cum, şefii 
comitetelor, la rândul lor, că membrii ai comitetului pe închisoare, tot păpuşi erau în 
raport cu tiranul Țurcanu. Caracterul organizat al acestei minorităţi, i-a permis, printre 
altele, să realizeze, în acțiune, elementul surpriză: "deslănţuirea terorii, isbucnirea, 
asemeni unei furtuni din senin, uneori în chiar miezul nopții”, de unde lipsa de ripostă 
imediată a "bandiţilor". Şi totuşi, la început, au fost şi riposte şi încă hotărâte. În ziua de 6 
decembrie, după alţii, de 10, în camera 4 spital, agresaţii (majoritari), s-au regăsit repede, 
au ripostat dezarmându-i şi ar fi reuşit să domine situația, dacă, la un semnal convenit, nu 
ar fi intervenit Administrația, cu oamenii ei. Această intervenţie bestială, a conferit 
situaţiei o dimensiune nouă. În mod fulgerători confruntarea nu mai era între grupuri de 
deținuți, cu orientări diferite, într-o problemă oarecare, ci între Administrație, având 
alături o minoritate de deținuți, bine organizați şi majoritatea deținuților etichetați bandiți 
şi huligani, o confruntare inegală, paralizantă, în cele din urmă efectiv strivitoare fizic. 
Capitularea astfel obținută, trebuia exploatată imediat. Era ea însă, reală? Paralizantă, da. 
Era limpede, în pofida cumplitei buimăceli, "cu torționarii de gât, nu se mai putea muri". 
Nu erau cunoscute, apoi, nici metodele în totalitatea lor. Ce va mai urma? Cât va mai 
dura? De unde, un număr de calcule instantanee: nu voi accepta nici un fel de compromis; 
nu voi vorbi; mă voi lăsa ucis; mă voi ucide sau: voi spune ceva, fără importanţă; mă voi 
face frate cu Dracul, până trec puntea. Toate aceste alternative au fost încercate. Puţine au 
reuşit: Nedelcu Nicolae Ristel, Gafencu Valeriu, Cantemir loan, Limberea Paul, au murit 
în timpul demascărilor, Şerban Gheorghe s-a sinucis, aruncându-se în golul dintre scări 
-nu e singurul- Pop Cornel, unul dintre cei mai remarcabili studenți ai Clujului, după 6 
săptămâni de tortură cumplită, cedează, devenind el însuşi torționar. Exemplele sunt 
numeroase. Practic, fiecare caz, în felul său, e unic, şi toate, împreună, atestă concluzia că 
există o limită a rezistenței omului la tortură, care, odată depăşită, îl scoate în afara 
propriei condiţii şi, implicit, în afara responsabilităţi, situându-l diricolo de bine şi de 
rău, altfel de cum înţelegea acest lucru, Nietzsche. 


În "Arhipelagul GULAG", același Soljeniţîn, face remarca următoare: "Ca să facă 
răul -or, la Piteşti şi Gherla s-a săvârşit răul absolut- omul trebuie mai întâi să considere 
acest rău drept un bine, să şi-l motiveze logic şi să şi-l facă înţeles ca atare. Căci natura 
omului este, din păcate, aşa fel alcătuită, încât orice om simte nevoia să-şi justifice 
actele." Apoi: "Ideologia! Ea este cea care aduce ticăloşiei justificarea căutată, ea 
întăreşte îndelungata fermitate necesară ticăloşilor ca să acţiorțeze”. Țurcanu şi o parte 
din colaboratorii săi inițiali au intrat în închisoare fiind membrii ai U.N.S.R.-ului, unii, 


alții chiar membrii de partid, îndoctrinaţi deci. Alţii, dintre cei ce au aderat la proiect, de 
bună voie, se vor îndoctrina pe parcurs, lucru relativ simplu, dată fiind puţinătatea 
principiilor ce se cereau însuşite, în ultimă instanță unul singur, formulat de Lenin astfel: 
"Tot ce se exercită în numele proletariatului, nu poate fi decât moral". În momentul 
arestării lui, era Ţurcanu un ticălos? Nu voi risca un răspuns. E greu de spus dacă există 
oameni funciar ticăloşi sau virtuoşi funciar. E greu de apreciat în ce măsură opţiunea 
unui om, a lui Ţurcanu în speță, pentru comunism, se explică prin seducţie ideologică sau 
prin oportunism, prin dorința de parvenire. E sigur în schimb, că în luarea deciziei de a 
iniția şi realiza "reeducarea", un rol de primă mărime l-a avut şi factorul emoțional, 
resentimentul. Hipertrofiatul eu al acestui om, orgoliul lui rănit ca urmare a unei 
ascensiuni barate, s-au transformat în ură patologică, factor determinant al acțiunii în mai 
mare măsură decât ideologia însăşi, rămasă ca un fel de anestezic cu eficiență discutabilă. 
Confruntarea cu propria conştiinţă trebuia, pe cât posibil, evitată. Mai mult intuită decât 
gândită, starea aceasta s-a transformat într-o nesfârşită şi progresivă tensiune. Odată 
declanşată, acțiunea nu se mai putea opri cu de la sine putere. Dimpotrivă, tendința 
firească era de continuă ambalare, de neîntreruptă amplificare, după modelul bulgărelui 
de zăpadă. Răgazul ar fi fost periculos. In fapt, torționarii aceştia nu numai că urmăreau o 
himeră, fugeau şi de ei înşişi, de propria lor conştiinţă, stare reală, nu numai pentru 
categoria torționarilor de bună voie, ci şi pentru cei proveniţi din rândul victimelor. La 
început ezitanți, s-au obişnuit cu oroarea treptat, pentru ca, în cele din urmă, asemeni 
drogaţilor, să devină dependenți, să depindă de ea. Sinistrul joc al "reeducării", plăcerea 
de a tortura, devenise necesitate, rațiunea de a fi. Aşa se explică de ce, Gherla, prin 
abjecţie şi număr de morţi, a depăşit Piteştiul. 


Sistarea reeducării a survenit ca un şoc. Vrând, nevrând, răgazul necesar 
confruntărilor cu propria conştiinţă, s-a instituit. Acţiunea, ca drog, nu mai era cu putință. 
Pentru justificări, rămânea doar ideologia. Şansele, slabe. Încremeniţi în proiect, au mai 
rămas puţini studenți. Cei mulţi, indiferent cât de adâncă le-a fost căderea, s-au regăsit 
treptat, nu fără sechele, validând astfel eşecul cumplitului experiment. Supoziţiile 
inițiatorilor au fost, în mod succesiv, infirmate. S-a spus: "Din Infernul Piteşti şi Gherla 
nimeni nu a putut ieşi cu mâinile curate". Un adevăr relativ. Aufost deținuți, mulți, puțini, 
nu importă, care au trecut prin demascări fără. să se dezică în vreun fel şi, mai ales, fără 
să lovească. Gradul de dezumanizare a fost diferit, de la om, la om. Dacă e vorba de 
vreun merit sau numai de o şansă, e altă problemă. De fost însă, au fost. S-a spus de 
asemenea că "în clipa în care cel torturat torturează la rândul lui, calitatea lui de victimă 
dispare. Nimeni nu va mărturisi, pentru că au fost legați între ei prin tortură”. Situația e 
dostoievschiană: Vorkoveski-Stavroghin. Ei bine, nu. Pop Cornel, torționarul provenit 
din victimă a rămas şi a murit ca victimă. Nici o clipă nu a fost altceva, în lipsa "lberului 
arbitru" anihilat prin tortură, el nemai fiind el. Munteanu Ion, student la medicina 
clujeană şi el, apropiat al tragicului personaj, mărturiseşte într-un volum de memorii, 
nepublicat încă, o întâmplare, pe cât de neluată în seamă, pe atât de semnificativă. S-a 
întâlnit cu Pop Cornel, după îngenuncherea acestuia, în loc de orice altă discuţie -în 
condițiile acelea, de neimaginat- spre marea lui surpriza, acesta i-a recitat, abia 
stăpânindu-şi lacrimile, balada poetului Ştefan Aug. Doinaş, "Mistreţul cu colţ de 
argint", "o tristă spovedanie - remarcă Munteanu Ion- alegoria poeziei acoperindu-o pe 
cea a propriei sale vieți”. Din câte ştia, a ales-o, nu fără spaime, doar pe aceasta. Pop 
Cornel, ca atâția alţii, un Prinţ din Levant, sfâşiat de propriul său ideal... Avea, prin 


urmare, percepţia exactă a stării în care se găsea. în timpul procesului, ca ultim cuvânt, şi- 
a cerut condamnarea la moarte. A fost condamnat la moarte şi executat, împreună cu 
Țurcanu. Numai că această condamnare, pentru el nu a fost o pedeapsă, a fost o eliberare, 
a fost, îndrăznesc să afirm, un deznodământ fericit, o renaştere a "fratelui de cruce", o 
biruințţă â Prințului. De vorbit apoi, "cei legaţi între ei prin tortură”, iată, au vorbit. 
Țurcanu avea obiceiul să repete -citez din Virgil Ierunca, ceea ce eu însumi am auzit-: 
"Dacă v-am fi spus: Care dintre voi vrea să moară?', s-ar fi găsit destui nebuni, cu 
educaţia voastră exaltată, care ar fi răspuns: Moartea, numai moartea legionară, şi am fi 
dat naştere altor Nicadori şi altor Decemviri, cum au făcut partidele istorice când v-au 
ucis. Noi facem altceva, noi facem mai bine: vă ucidem moral, să vă fie scârbă de voi 
înşivă, să nu mai puteți aştepta nimic, să nu mai puteți aştepta biruinţa legionară. Cine 
dintre voi să dorească? Pop Cornel? Mai poate el dori biruinţa legionară? Ca să vină 
legionarii din străinătate şi să-i spună trădătorule?” Zilele au trecut, sentimentul acela de 
silă de sine, cât a fost, s-a risipit, s-a instalat un altul, cel al înțelegerii reciproce, iar 
printre legionarii din străinătate nu s-a găsit nici unul care să arunce anatema asupra 
trădătorilor. 


Prin forța lucrurilor, genocidul biologic e ireversibil. Genocidul moral nu neapărat. 
Mai mult, în cazul studenţilor îmi îngădui să afirm că a fost chiar un eşec. Toţi 
prigonitorii Mişcării Legionare l-au urmărit, şi nu au fost puțini: Regele Carol al II-lea, 
Generalul Antonescu, comuniştii, prin Ţurcanu, în mod declarat. După nici 10 ani, col. 
Crăciun l-a urmărit şi el, în mod prioritar. În timpul reeducării de la Aiud, 1962-1964, 
nu se mai estorcau informaţii, se distorsiona adevărul, se falsificau imagini, se sfărâmau 
caractere, se surpau respectabilități, se perfecta acelaşi genocid moral ca la Piteşti şi 
Gherla. Ciudată obsesie, neabandonată încă, în pofida faptului că cei vizaţi sunt departe 
de a mai constitui o primejdie pentru forțele angajate în actualele jocuri politice, 
încercarea de şantajare cu publicarea de fragmente din "Cartea albă" scrisă de legionari, 
la Aiud, e inoperantă, pentru simplul fapt că eventualii vizaţi, chiar dacă ar vrea-o, nu 
mai au cum să se gândească la funcţii şi scaune. În faţa implacabilului timp, au învăţat 
să preţuiască modestia. 

În perspectivă, o anume primejdie subzistă totuşi. Când martorii nu vor mai fi, şi 
ziua aceea nu e atât de departe, istoricii nepreveniţi s-ar putea să considere adevărate 
afirmaţii făcute în circumstanţe cu totul şi cu totul nefireşti. Despre figurile emblematice 
ale unor martiri ai rezistenţei la genocidul moral ca George Mânu sau Prinţul Ghica, cine 
va mai fi să vorbească? În felul acesta, "Lucrarea" ar putea fi so-cotită chiar desăvârşită. 
Mişcarea Legionară, învinsă definitiv. Numai că, între timp, s-a-mai şi scris câte ceva, 
preocuparea aceasta neîncetat-concertată de a lovi, greu de înțeleşi va trezi suspiciuni, 
presiunile de ocultare şi manipulare a informaţiilor vor mai slăbi şi adevărul va ieşi la 
suprafaţă, ca uleiul deasupra apei, bun înţeles, dacă nu se va declanşa întte timp, sub 
cine ştie ce pretexte, o nouă prigoană. Mă întreb totuşi, împotriva cui? Poate, împotriva 
spectrelor, împotriva celor ce nu mai sunt, împotriva urmaşilor lor, dacă au urmaşi, cine 
mai ştie? 

În efortul de înţelegere cât- de cât a "Fenomenului Piteşti", s-a recurs şi la ipoteze 
mai puţin logice: Ţurcanu, calfele şi ucenicii lui au fost oameni stăpâniți de demoni, 
nişte posedați. Comunizarea în sine a societății a fost considerată, de mulți legionari, 

proces de satanizare. Or, dacă lucrurile stau aşa, teza poate fi luată în seamă. Eu însă nu 


o voi face, întrucât mi se pare că explorarea motivaţiilor sau explicaţiilor ce țin de 
contingent nu a fost epuizată încă. 

"Reeducarea", respectiv spălarea creierelor, sfărâmarea personalității, recompunerea 
unei alte personalități îa temeiul unor alte valori, cum ar fi cele ale luptei de clasă, 
departe de a fi fost singurul scop, cum se pretinde, a fost, mai degrabă, justificarea 
aberantă a terorii generalizate, a terorii neîntrerupte, la nivelul subiectului (victimă- 
bandit), la nivelul obiectului (torționar-victimă devenită torționar), la nivelul martorului 
(victimă sau torționar în aşteptare), în scopul obținerii de informaţii. Nu cred să fi existat 
în intenţia conducerii partidului, ca inițiator al reeducării, recuperarea deţinuţilor politici, 
a celor condamnaţi la muncă silnică îndeosebi. Ceea ce s-a urmărit, a fost, în mod cert, 
completa lor anihilare, fizică şi morală, prin ei înşişi, nu înainte însă de a le fi smuls şi 
ultima informație presupus utilă. Recursul la aşa zisele metode pedagogice ale lui 
Makarenco e, oricum, discutabil. Teroarea nici chiar la Makarenco nu e un mijloc de a 
face educaţie, e, în schimb, o metodă de guvernare specifică regimurilor nelegitime, cum 
a fost şi cel de la noi.. Motiv pentru care ea escaladează gardurile de sârmă ghimpată, 
zidurile închisorilor; forțează intimitatea, pentru a putea fi găsită, în ţară, pretutindeni. 


Potrivit lui Ţurcanu, am mai spus-o, "reeducarea" e un proces lăsat la latitudinea 
celor vizați, demascările, nu. "Dacă nu înțelegeți să o faceţi de bună voie, vă vom obliga 
noi, pe toţi, pe atbsolut toţi”. Amestec de adevăr şi minciuniă, de suficiența de şine şi 
oportunism. El ştie foarte bine că administraţia penitenciarului, şf nu numai ea, e 
profund implicată şi că noi, deţinuţii, ştim acest lucru. Era Conştient şi de faptul că joacă 
un joc periculos. Resentimentele antilegionare şi frustarea, pe de o parte, speranța 
nemărturisită:cu glas tare, reală totuşi, că va fi, în cele din urmă, răsplătit pentru 
serviciile aduse, pe de alta; şi, nu în ultimul rând, convingerea ca are spatele asigurat 
(americanii nu au venit şi nu vor mai veni, biruitori fiind sovieticii) îi explică, în mare 
măsură, şi orbirea şi comportamentul aberant. In pofida unei inteligenţe, zice-se, 
diabolice, s-a dovedit a fi şi el o victimă, evident vinovată, un manipulat împreună cu 
cvasitotalitatea apropiaților lui. Procesul din 1954 şi condamnările la moarte, deloc 
formale, nu lasă, în această privinţă, loc nici celui mai neînsemnat dubiu. Manipulare, de 
altfel, nu e sinonimul determinării, e doar o direcționare insidioasă a propriilor 
impulsuri, de unde iluzia că obiectul manipulării e subiect ce lucrează din proprie 
inițiativă, hrănit de orgolii sau spaime, o acțiune motivată deci -cum anume nu are 
importanță- Şi, ca urmare, purtătoare de responsabilităti categorice. Ţurcanu a primit şi 
a acceptat o sarcină. [I s-au dat, indiscutabil, şi instrucțiuni. I s-au dat lecţii de felul cum 
să schingiuiască şi ce să facă în cazurile când victimele vor sucomba. Modul de 
îndeplinire, ororile şi încrâncenarea de a nu lăsa nimic nepângărit, nimic nestrivit de ură, 
de vină şi dezgust, îi aparțin: Un anume exces de zel, de imaginaţie şi supralicitare, le 
era caracteristic tuturor torționarilor. Reluarea reeducării, după un deceniu, la Aiud, s-ar 
părea că mă dezice. Simplă părere. Nici . col. Crăciun nu urmărea reeducarea, respectiv 
recuperarea duşmanului, ci nimicirea lui, distrugerea lui morală, acum, din rațiuni 
politice, conjuncturale. Precizări importante, întrucât pun între paranteze două din 
concluziile vehiculate în legătură cu "Fenomenul Piteşti”: unicitatea experimentului şi 
caracterul lui străin firii şi gândirii neamului românesc. Să fie, aşadar, "Fenomenul 
Piteşti" un experiment unic? Şi da, şi nu. Ca aglomerare de mijloace violente, ca durată 
şi intensitate a suferinței pricinuite, poate; ca proiect, nu, schema lui fiind uşor dece- 
labilă în mecanica întregului proces de guvernare comunistă: îngenuncherea oamenilor 


prin ei înşişi, respectiv prin aducerea lor în stare de disperare, prin sugerarea linei 
posibile ieşiri condiționate, prin sugerarea invulnerabilităților şi, în cele din urmă, prin 
inculcarea unui alibi justificator. Relevarea faptului mi-a fost facilitată de mulțimea 
proceselor de demascare muncitorească din întreprinderi, ca şi din lumea literară, de 
cazuri de obţinere a colaborării unor scriitori, ca Tudor Arghezi, de "mineriade", acelea 
din iunie, 1990, îndeosebi. Secvenţele cu minerii deslănțuiți pe străzile Capitalei, cu 
molestarea bestială a unor semeni fără apărare, luați prin surprindere, încuviințarea 
dement-zgomotoasă a agresiunii de pe margini, seamănă prea mult cu scenele de început 
ale "reeducării" ca să mă mai pot îndoi de faptul că se desfăşurau după unul şi acelaşi 
scenariu, adaptat circumstanțelor: Disperarea nu mai trebuia creată. Condiţiile de viață şi 
muncă ale minerilor -minoritatea organizată- ca ale întregului popor dealtfel -majoritatea 
neorganizată- erau de ajuns. Ieşirea din tunel era şi ea sugerată de aşa-zisa reacordare a 
unor drepturi avute, în fapt de acordarea unor privilegii tovărăşeşti -polonicul de 
supliment- fapt ce obligă. Li se cere să vină şi să se dezlănțuie? Foarte bine. Legal sau 
nu, de vreme ce o cere Puterea, Statul, de ce şi de cine să se teamă? Mai mult, pentru a 
nu avea nici un fel de reticenţă, li se inculcă şi ideea că, prin ceea ce fac, apără cuceririle 
Revoluției -la care nu au participat- şi propriile lor drepturi, drepturi nu privilegii. 
Victime prin excelență, minerii, prin manipulare, devin călăi, nu altfel decât studenţii, 
unii dintre ei pe parcursul reeducării. 

Extinderea cazului explică, în mare măsură, şi sensul celei de a doua aserţiuni. 
Supoziția că "reeducarea" aparține ca iniţiativă şi concepţie unei mentalități străine, se 
sprijină pe date indubitabile. Generalul Pantiuşa, a fost rus. Să fi fost sovieticii străini 
de cele ce se petreceau în închisorile româneşti? Mă îndoiesc. Ana Pauker, Teohari 
Georgescu, generalul Nicolski, colonelul Zeller, Dulgheru, Sepeanu, Koller, Căpitanul 
Tiberiu Lazăr, ca să citez doar câţiva dintre cei implicaţi, au fost evrei. Dumitrescu 
Alexandru, directorul închisorii Piteşti, Goiciu şi Gheorghiu, comandanţi la Gherla, 
ofițerii politici Mircea Mhai, lagăru Marin, Avădanei Constantin, Sucigan Gheorghe, 
gardienii Mândruţă, Ciobanu, Georgescu, Dina şi mulți alţii, au fost români. Țurcanu, 
Popa, Mărtinuş, Zaharia, Leonida, Livinschi ş.a.m.d., deasemenea. Rek Ştefan, a fost 
maghiar. Fucs şi Staier, evrei. O evaluare a contribuţiei fiecărei grupe e posibilă, dar 
fără o prea mare relevanţă. E oare mai vinovat inițiatorul decât realizatorul? S-ar putea. 
Nu avem însă nici dreptul, nici interesul ca, la adăpostul acestui fapt, să ne 
minimalizăm propriile neajunsuri, propriile păcate, socotind că procedând aşa ne 
dovedim a fi mai buni români. Faptele sunt fapte şi dacă vrem cu adevărat un răspuns 
la întrebarea "cum a fost cu putinţă?", este necesar să pornim de la recunoaşterea lor ca 
atare şi, implicit, de la recunoaşterea propriilor noastre slăbiciuni. Juridic vorbind, 
colectivitățile nu pot fi incriminate. Vinovaţi sunt doar inşii. Inşii aparţin însă, prin 
forța lucrurilor, unor comunităţi. Interdependenţa individ-societate e o realitate de care 
nu se poate face abstracţie. Colectivităţile nu pot culpabilizate, este adevărat. În 
schimb, pot fi, este necesar chiar să fie, conştientizate, pentru a nu se hrăni cu iluzia că 
sunt altcum şi altceva decât ceea ce sunt. Şi aceasta cu atât mai mult, cu cât istoria, 
care este şi ea o instanță de judecată, cea mai severă şi incoruptibilă, poate, nu ţine 
seama de principiul individualist al neincriminării colective. Istoria, ne place sau nu, 
judecă şi condamnă colectivităţi. 


Încă o dată aşadar, "Cum a fost cu putință"? Rostită cu nedisimulată durere de 
Mihai Sora, în urma mineriadei din iunie 1990, întrebarea e reluată de Gabriel Liiceanu 


şi extrapolată în spațiu şi timp. Cum au fost cu putinţă Auschwitz-ul, Katin-ul, Vorkuta? 
Piteştiul, Gherla, Canalul şi atâtea alte orori, înainte şi după, cum au fost cu putință? 
Exceptia, cazul unic, iată, nu mai e câtuşi de puţin unic. Civilizaţia camerelor de gazare 
şi a gropilor comune, inumanitatea ei, acoperind un întreg secol, conferă problemei 
dimensiuni filozofice. Răspunsul, prin urmare, nu poate fi nici el circumstanțial, ci 
adecvat. Un asemenea răspuns propune, recent, şi Andre Glucksmann, cu a sa "A 
unsprezecea poruncă". "Nimic din ceea ce este inuman să nu ne rămână străin"! Până nu 
demult, în spațiul nostru cultural, neoameni erau socotiți doar naziștii, deşi, în U.R.S.S., 
la data când la Nurenberg avea loc procesul, numărul victimelor era considerabil mai 
mare decât în spaţiul de influență german, iar moartea pin înfometare, prin frig, prin 
extenuare fizică, prin schingiuire şi glonţ, cu nimic mai uşoară, cu nimic mai umană 
decât prin gazare. Nici motivațiile nu erau esenţial diferite. Deşi cunoscută, starea 
aceasta de lucruri a fost ignorată cu bună ştiinţă. Dreptul învingătorilor a prevalat asupra 
dreptului pur şi simplu, de unde duplicitatea demersului nurenbergez, dacă nu cumva, 
imoralitatea lui monstruoasă. În timp, analogia s-a impus. Chiar dacă nu întru totul 
justificată, în cele din urmă, între "zvastică" şi "secera cu ciocanul" a fost pus semnul 
egalității. Istoric şi moral, comunismul a fost sancționat. Să zicem. Nu însă şi 
democrațiile occidentale, a căror delimitare de rău şi asumare de vină e departe de a se fi 
produs, ca şi cum indiferența, concesiile pe seama altora şi târgul cu ucigaşii, fie ei şi 
biruitori, pot fi nesocotite. În treacăt fie spus, nu altfel stau lucrurile cu democraţia 
noastră interbelică, sublimă, dar inexistentă. Se uită prea uşor faptul că, frauda 
electorală, demagogia, încălcarea flagrantă a legii, subterfugiile juridice, violența şi 
asasinatul politic nu i-au fost străine. Recunoaşterea, da. "Zeci de milioane de oameni 
-scrie Eugen Ionescu- au suferit groaznic în universul sovietic. Crima intelectualilor din 
Occident este de a nu fi vrut să ia cunoştinţă de acest fapt". Au ocultat, altfel spus, seg- 
mente din întregul unei realități, distorsionând prin aceasta datele problemei. Efectele nu 
s-au lăsat aşteptate. Răul, nu numai că nu a fost curmat, el s-a extins şi agravat în mod 
monstruos, la adăpostul unei discriminări profund imorale. Sute de mii de oameni, 
iertată fie-mi parafraza, au suferit cumplit în universul concentraționar al României. Mii, 
poate zeci de mii, au fost ucişi. Printre ei, e cazul să o spunem răspicat, şi mulți, foarte 
mulți legionari. O posibilă vină a intelectualilor noştrii este pierderea din vedere a 
acestui ultim fapt, evaluarea discriminatorie a suferinţei; a martiriului, în fond, 
nesocotirea criteriului moral, unic, în timp, cu urmări la fel de nefaste. Aşadar, "Nimic 
din ceea ce este inuman să nu ne rămână străin"! "Homo sum et humani nihil a me 
alienum puto". La un prim excurs, diferența dintre sentința lui Glucksmann şi versul lui 
Terentius - pare a fi doar formală. Aceeaşi asumare a condiției umane, aceeaşi 
solidarizare cu specia, în şi nu dincolo de bine şi de rău. Formală, dar nu şi deplină. 
Înţelegător, doar înţelegător, Terentius constată, ridică din umeri, se complace în a fi 
ceea ce e. Glucksmann, dimpotrivă, se situează într-un univers moral, tensionat, a 
unsprezecea poruncă fiind o consecință, un paradox. I se cere omului să fie, ceea ce de 
faptei este, adică neom. Un nonsens, se pare, încărcat de sensuri, pentru că a-ţi asuma 
propria condiţie, a fi conştient de faptul că eşti neom (în termeni teologici, zămislit în şi 
din păcat), a nu nesocoti răul, a-l accepta ca realitate ce se cere depăşită, e semn de 
omenie. Maniheismul implicit al acestei antropologii e greu de eludat. Potrivit lui, în 
acelaşi timp, şi bună şi rea, natura omului e funciar tragică, nu doar funciar rea. Nu 
altfel înţelegea lucrurile Max Scheler,. "Tragicul ineluctabil din lume -scrie el- constă în 


legătura necesară dintre bine şi rău, ba chiar dintre bine şi rău în firea omenească". Omul 
şi neomul, victima şi călăul se întrepătrund, se intercondiționează. Şi s-ar putea ca în 
acest fapt să rezide explicația, nu şi justificarea, a cel puţin două caracteristici de natură 
să intrige, ale "reeducării": convertirea victimelor în călăi, pe de o parte, tăcerea 
victimelor, pe de alta. Radicalizarea naturii tragice, în primul caz, înțelegerea 
compătimitoare, în cel de-al doilea. Fără să absolutizăm însă. Ce anume simțeau călăii în 
timp ce-şi executau victimele, nu ştiu. Ce au simțit majoritatea victimelor faţă de proprii 
călăi, în timpul schingiuirilor şi, mai ales, după, pot presupune. Au intuit în ei victimele 
şi iau iertat, pe unii cel puţin: Puterea de a-i şi absolvi de vină, nu au avut-o, după cum 
nu au avat nici dreptul. Iertarea, ca urmare a compasiunii, e un fapt nedeliberat, strict 
personal. Iert, în numele meu, pe cel vinovat faţă de mine, pentru că nu pot face altfel, 
pentru că, pur şi simplu, nu sunt capabil de ură. În numele altora, în numele morţilor, în 
numele legii, moral, nu o pot face şi, cu atât mai mult, nu o pot face juridic. Solidaritatea 
cu omenescul ca existență tragică, nu numai că nu exclude responsabilitatea, o 
presupune, condiţia sine qua hon a exorcizării inumanului fiind asumarea lui. De aici 
caracterul general uman al celei de a unsprezecea porunci. Dar şi îngrijorarea sumbră, 
văzând cât de puţini sunt călăii, unii încă în viață, dispuşi sau capabili să se căiască 
public. Din grupul Țurcanu, unul singur, Mărtinuş, s-a sinucis în timpul anchetei. 


Motivația reală a gestului nu mai poate fi cunoscută. Un tragic proces de conştiinţă în 
schimb, de umanizare aş zice, se poate presupune. În descendența răului fundamental 
uman, optimismul e şi el o poruncă. O poruncă dificil de îndeplinit. E suficient de pus 
față în faţă situaţii şi întâmplări aparținând unor perioade istorice diferite, nu prea 
îndepărtate în timp, pentru a realiza dificultatea. 


La 10.11.1954, Tribunalul Militar pentru Unităţile M.A.I. pronunţă sentinţa în aşa zisul 
proces Ţurcanu sau al Reeducării. 22 de tineri sunt condamnaţi la moarte. Parcurgând 
documentele care au stat la baza sentinţei în cauză, irepresibila întrebare "Cum a fost cu 
putinţă? sau "Cum este posibil?" revine multiplicându-se. 


Din P.V.I. rezultă clar că Rek Ștefan, Staier, Fucs, Zaharia Ghe., Leonida Titus, 
Gherman Coriolan, Bogdănescu ş.a.m.d., au fost şefi de comitete de cameră, că au 
terorizat în grup, că au schingiuit şi ucis, unii cu propria lor mână (cazul lui Ionică 
Pintilie, ucis de Zaharia Ni-colae, în camera 3 subsol, de Anul Nou 1951). Nu a fost 
incriminat nici unul. Schingiuirile, în cazul legionarilor, erau socotite activitate legionară. 
În cazul celor amintiţi, în ce fel de activitate se constituiau? Prin urmare, cum a fost cu 
putință? 

Cum e cu putinţa să pui pe acelaşi plan de vinovăţie, oameni care au acceptat de 
bună voie rolul de torționari, cu cei care au fost obligaţi, prin teroare inimaginabilă, să o 
facă? Pe Popa Tanu, spre exemplu, alături de Pop Cornel? 

Cum a fost cu putinţă să condamni la moarte un om - e vorba de Cobăjeş Nicolae- 
care nu a trecut nici prin Piteşti, nici prin Gherla, pentru simplul fapt că, în timpul unei 
discuţii avute cu Bogdanovici, la Suceava, s-a declarat de acord cu un anume gen de 
reeducare, ca şi cu întocmirea unui "Memoriu" adresat stăpânirii? 

Cum e cu putință să iei de bune declaraţii luate sub presiune, confuze şi 
contradictorii? 


Cum e cu putință ca ceea ce tu însuți organizezi, să pui în 
sarcina altora şi să numeşti schingiuirile legionarilor, activitate legionară 
desfăşurată din ordin legionar? 

Aceeaşi discriminare scandaloasă, în cadrul celui de al doilea proces, să-i zicem 
Sepeanu. Implicaţi sunt doar câţiva tapi ispăşitori, dar şi aceştia sunt condamnaţi, nu 
pentru ceea ce au făcut, ci pentru o presupusă favorizare. De procesul Pătraşcu-Vică 
Negulescu nu mai vorbesc. E limpede, procesele au fost simple formalităţi lugubre, 
desfăşurări de scenarii autoacuzatoare. Şi încă un amănunt. Preşedinte al completului, în 
procesul Țurcanu, a fost general maior de justiţie Petrescu Alexandru, provenit din 
magistratura antonesciană, când a îndeplinit funcția de Director General al 
Penitenciarelor. E călăul care a introdus, în penitenciare, pentru legionari, doar pentru 
legionari, pedeapsa corporală (25 de lovituri), acelaşi care a prezidat şi "lucrările" 
procesului intentat lui Iuliu Maniu. Justiţie? Conştiinţă? Demnitate umană? Să nu mai 
vorbim. 

În perioada 23-25 mai, 1938, în faţa Tribunalului Militar al Corpului II de Armată, s- 
a judecat procesul Comeliu Zelea Codreanu. Preşedinte de complet, Col. Mg. Dumitru 
Constantin. Recent (1994) Kurt W. Jreptow şi Gheorghe Buzatu, publică, la Iaşi sub titlul 
"Cor-neliu Zelea Codreanu în fața istoriei”, documentele acestui proces, nu cele cuprinse 
în cele 20 de "Dosare", rezultat al anchetelor, ci cele ale procesului propriu zis, 
declarațiile inculpatului, în faţa instanța, intervenţiile avocaţilor apărării, depozițiile 
martorilor, rechizitoriul, sentinţa. Comparativ, documentele acestui proces probează o 
incomparabil mai mare grijă pentru salvarea aparenţelor procedurale. Numai că, sentința, 
nesocotind evidența şi documentele, în total dispreț faţă de adevăr şi dreptate, condamnă 
inculpatul la 10 ani m.s., pentru crima de înaltă trădare. Cum a fost cu putinţă ca omul 
care întruchipa onoarea, patriotismul, spiritul de jertfă a unui întreg tineret, să fie 
condamnat pentru înaltă trădare? Cvasitotalitatea elitei intelectuale, militare, bisericeşti şi 
chiar politice, l-au socotit nevinovat. Justiţia, nu. Cum a fost cu putință? 


În iunie 1941 se judecă procesul membrilor Guvernului Naţional Legionar şi a 
şefilor legionari, prezenți sau în contumacie. Sfidând cu cinism adevărul, Generalul Ion 
Antonescu pretinde Tribunalului condamnarea la moarte a unora, dacă nu cumva a 
tuturor împricinaţilor, printre ei şi Alexandru Ghica, Şeful Siguranţei Statului, pentru 
crima de inalta trădare. Colonelul Pion, reprezentantul Ministerului Public, stânjenit de 
lipsa de probe, declară în plină şedinţă: "în ce priveşte acuzația de înaltă trădare 
îndreptată împotriva Domnului Ghica, cunoscând înaltul său patriotism şi patriotismul 
Mişcării Legionare, îmi este imposibil să o susțin”. Şi totuşi, Alexandru Ghica a fost con- 
damnat la 25 ani m.s., pentru crima de înaltă trădare şi a murit în Zar-că, la Aiud, ca 
oponent la reeducarea colonelului Crăciun. 


Trei procese politice aşadar, desfăşurate în trei momente de răscruce ale istoriei 
noastre, marcate de una şi aceeaşi incontestabilă infamie, de una şi aceeaşi sete de 
putere, de una şi aceeaşi ură setoasă de sânge, posibile, vai, datorită uneia şi aceleiaşi 
slugărnicii. Dincolo de retorica întrebărilor, aceleaşi realități, în 1938, în 1941, în 1954. 
Asemănările nu sunt însă simple asemănări. Ele atestă o continuitate şi o disponibilitate 
îngrijorătoare, pentru un rău de substanță, pentru un râu mai adânc, ce se cere recunoscut 
ca atare. La ce ar folosi eludarea? Să nu fiu însă înţeles greşit. Faptul că "Fenomenul 
Piteşti” s-a produs în România, faptul că protagonişti acestui fenomen, victimele 
îndeosebi, au fost, în mod precumpănitor, români, faptul că s-a desfăşurat în descendență 


altor asemenea fenomene sau evenimente ale istoriei noastre contemporane, atestând o 
anume disponibilitate pentru rău, dar şi pentru frumos şi bine, faptul că modelele străine, 
cele asiatice, explicite, lipsesc, neexcluzând prin aceasta ingerințele din afară sau 
implicarea unor forțe străine, în ce priveşte elaborarea proiectului şi luarea deciziilor, în 
sfârşit, faptul că recunosc eu însumi, cu destulă tristeţe, caracterul românesc al 
fenomenului, nu justifică, în nici un fel, considerarea lui drept expresie a specificului 
românesc, aşa cum face dl. H. R. Patapievici într-un eseu, "Încercările experienţei", pu- 
blicat în revista "22", Nr. 1/5 -11 ianuarie, 1994. Nu! Orori asemănătoare, chiar dacă nu 
şi identice, s-au mai petrecut, mă gândesc la Inchiziţie, la teroarea instituită de Calvin în 
Republica sa teocratică, se petrec încă şi, probabil, se vor mai petrece pe întinsul acestui 
pământ. Nici una nu o va echivala însă pe aceea care ne-a marcat pe noi înşine. E modul 
de receptare al victimelor. Călăii, în schimb, vor avea mereu nostalgia unui plus de 
rafinament. Suferă şi ei de angoasa deprecierii artei lor, în plan teoretic. Concret, 
demersul lor se bucură de aceeaşi nedesmințită preţuire. 

Să revenim însă la dl. H. R. Patapievici. Textul domniei sale, un veritabil galimatias, 
adică prețios şi confuz, postulează -caracterul specific românesc al "Fenomenului Piteşti”. 
"Atât în spațiul mioritic,cât şi în fenomenul Piteşti, ceea ce se manifestă este setea de 
acelaşi. Abia când privim spațiul mioritic ca anticameră a fenomenului Piteşti, gravitatea 
chestiunii specificului naţional este cu adevărat pusă". Ce trebuie să se înțeleagă prin acel 
"acelaşi", nu ştiu. Nu ştiu, deasemenea, ce trebuie să se înţeleagă prin sintagma 
"gravitatea chestiunii specificului național". E grav să constaţi, pur şi simplu, existența 
acestui specific sau e grav să constaţi că acest dat fundamental e aşa cum este, bun sau 
rău, şi că vrei să-l perpetui? Nu voi încerca acum să 
clarific  obscuritățile. Mă voi mulțumi doar să reiterez un adevăr peste 
care suntem ispitiți să trecem cu prea mare uşurinţă. "Fenomenul Piteşti” 
e considerat, şi este, o imensă şi cutremurătoare oroare, o dezgustătoare abjecție, de unde 
dorința legitimă a repudierii lui, de unde încercarea de contestare a caracterului lui 
românesc. "Românii sunt buni, 
românii sunt blânzi, sunt ospitalieri, sunt toleranți' ni se repetă cu 
ostentaţie, ca şi cum noi nu am fi în măsură să ne cunoaştem aşa 
cum suntem. "În nici un caz românii nu ar fi putut concepe ei reeducarea", în consecință, 
fața de victime trebuie să se manifeste o înţelegere compătimitoare: "întrucât noi nu am 
trecut prin ee au trecut ei, nu 
avem căderea morală să-i judecăm". De acord. Mi se pare totuşi ciudat 
faptul că ne declinăm înțelegerea, dar nu remarcăm reversul medaliei 
celor întâmplate, adică dimensiunea eroică. Nu spun vorbe mari, dar 
faptul că un număr atât de mare de studenți, inițial, s-au opus reeducării, 
asumându-și riscurile, e o dovadă de eroism. Cât de simplu ar fi fost, 
dacă ar fi acceptat-o cu toții! Nu ar mai fi fost nevoie de suplicii. 
Fenomenul nu s-ar mai fi produs. Amploarea supliciilor, amploarea şi 
intensitatea ororii, atestă măsura rezistenței noastre, eroismul ce trebuia răpus. Şi dacă, în 
cele din urmă, a şi fost răpus, nu înseamnă că 
el, eroismul, şi implicit, eroii nu au fost. Eroismul învinşilor nu e cu 
nimic mai prejos decât al învingătorilor. E doar mai tragic- întoarce 
rea din Cruciadă, pe cai betegi, cu scuturi sparte, cu suflete sfâşiate 
până în adânc, dincolo de şerpuirea jalnică, îşi are măreția ei, măreția tuturor tragediilor. 


Or, în mod incontestabil, "reeducarea”a fost o mare tragedie. În consecinţă, să nu 
rămânem pururea cantonaţi doar în abjecție şi în complexele ce, inevitabil, decurg din ea. 
Să ne asumăm, cu toată onestitatea, şi eroismul. "Reeducarea", incalificabilul "Fenomen 
Piteşti”, nu a fost numai oroare, a fost şi eroism. Aşa că, dacă cineva, asemeni domnului 
H.R.Patapievici, din cine ştie ce imbolduri nemărturisite, nu va avea linişte până ce nu va 
dovedi că acest fenomen a fost specific românesc; e liber să o facă, dar şi obligat, moral, 
să releve, alături de laşitate - daca cedarea la tortură poare fi numită laşitate - curajul, 
alături de abjecție, măreţia discretă, multă, puţină, câta a fost "FENOMENUL 
PITEŞTI -scrie Virgil Ierunca- nu a fost un fenomen tipic legionar. Nu legionarii au fost 
cei care s-au gospodărit şi exterminat între ei. Piteştiul, în anul 1949, era o închisoare 
rezervată tineretului, mai precis studenților care nu-şi trecuseră încă examenul de licență. 
Dintre ei, o bună parte erau legionari, restul aparținând tuturor formalilor politice". 
Precizarea, de o remarcabilă bună credinţă, s-a vrut o punere la punct, un răspuns dat 
versiunii oficiale, ca şi a acelora oficioase, cum ar fi cea proferată, cu rea credinţă, de Ion 
Lăcrănjan, în romanul "Caloianul”. Este adevărat, "Fenomenul Piteşti" nu a fost un 
fenomen tipic legionar, întrucât nici călăii, nici victimele, nu au fost în exclusivitate 
legionari. În expresie matematică, absolută, şi într-o parte şi în cealaltă, legionarii au fost 
cei mai numeroşi. În expresie relativă, lucrurile stau altfel. Nu toţi legionarii au devenit 
călăi. Studenţii evrei, socialişti şi comunişti, în schimb, toţi şi fără constrângere. Expli- 
cația e cât se poate de simplă, întreaga acțiune era îndreptată împotriva legionarilor. Ei 
erau cei vizaţi. Ei erau chintesenţa răului social, duşmanul numărul 1. Disponibilitatea 
coalizării cu Ţurcanu, respectiv cu Puterea, împotriva legionarilor, prin urmare, pare să 
țină de firesc. Se continua o stare de lucruri mai veche. Nici penau călăi, nici pentru 
victime nu existau dubii în această privință. Faptul că prin "demascări" şi "reeducare" au 
fost trecuţi şi nelegionari, la Gherla şi Canal îndeosebi, nu schimbă cu nimic datele 
problemei, mai ales că, în vederile Securităţii, a fi legionar nu înseamnă, neapărat, a 
aparține Mişcării Legionare, ci a fi DUŞMANUL regimului comunist, cel mai decis, cel 
mai înverşunat 


Incă o dată, aşadar, pentru ce vizaţi, cu precădere, au fost legionarii? 


Un prim răspunsa şi fost dat: "Pentru că Mişcarea Legionară s-a născut şi şi-a 
justificat existenţa, în viaţa acestui neam, nu doar ca reacţie anticomunistă, ci şi ca destin. 
Dintru început, aceasta i-a fost menirea. Anticomunismul tuturor celorlalți deținuți 
politici a fost, mai mult şau mai putin, conjunctura! Spun aceasta fără a minimaliza 
aportul nelegionarilor la lupta de rezistență anticomunistă, luptă care a fost, mai putin a 
oamenilor politici, şi mai mult a românilor de rând. Anticomunismul Mişcării Legionare 
a fost funciar, i-a fost însăşi raţiunea de a fi. Materialisti şi atei, comuniştii nu cred, sau 
pretind că nu cred, în destin. Existenţa Mişcării Legionare părea să-i dezică. Şi nu au 
ezitat să o considere ca atare, adică, în mod indirect, să-i recunoască dimensiunea 
metafizică, calificând-o, din motive ideologice, drept "fanatică". Aşa se şi explică de ce 
obsesia Uciderii morale a Mişcării Legionare a fost constantă. Reeducarea întreprinsă de 
colonelul Crăciun, la Aiud, aşa se explică. Plecând de.la doctrină, respectiv sub-pretextul 
nocivităţii acesteia, e de presupus, apoi, implicarea unor forțe şi din afara țării: Uniunea 
Sovietică, pe de o parte, Occidentul, cu organizaţiile masonice şi evreieşti, pe de alta. De 
bună seamă, dovada materială, indubitabilă, a acestei implicări eu nu o pot face, motiv 
pentru care nu acuz explicit, o pot presupune doar, în temeiul atitudinii manifestate, 
dealungul timpului, nu doar faţă de "Fenomenul Piteşti" ca atare, cât față de Mişcarea 


Legionară, ca realitate istorică. Pentru U.R.S.S., religiozitatea şi naționalismul Mişcării 
Legionare, intransigenţa ei în problema integrităţii şi independenţei naționale, nu avea 
cum să nu irite: era atee, Basarabia era încorporată Uniunii, țara întreagă, practic, era 
ocupată. în Securitate, Pantiuşa şi Nicolschi -cetățeni sovietici- erau factotum. Implicarea 
lor în acțiunea de "reeducare" e mai mult decât dovedită. Prin ei, N.K. V.D.-ul să nu fi 
avut nici un cuvânt? Gândind, în perspectivă, expansiunea înspre Polonia, au conceput şi 
realizat K aţinui. Piteştiul poate fi, foarte bine, gândit ca acțiune vizând o extindere 
asemănătoare peste o bună parte a pământului românesc. In ce priveşte Occidentul, 
lucrurile se cer nuanțate.-în Occident au putut să apară cărți referitoare la subiect. Radio 
Europa Liberă l-a făcut public. în procesul de instrumentare-mediatizare a războiului 
rece, difuzarea, de către Virgil Ierunca, a largi fragmente din lucrarea amintită mai la în- 
ceput, şi-o fi avut un rost, benefic, oricum, şi pentru noi, românii. Ulterior, atitudinea 
antinațională şi antilegionară s-a radicalizat, devenind amenințătoare prin exces şi 
imoralitate. În 1975, în condiţii dificile privind documentarea, despre "Fenomenul 
Piteşti” s-a putut vorbi. în 1995, când posibilitatea documentării e cât de cât alta, a 
dispărut, în mod .surprinzător, interesul, nu doar față de crimele săvârşite împotriva Miş- 
cării Legionare, la Piteşti şi Gherla, ci şi față de crimele împotriva umanității în-general, 
săvârşite în Est. Explicații se vor găsi desigur. Interesul Comunităţii Internaționale 
Evreieşti de a nu fi aduşi în instanțele opiniei publice, criminali proveniți din rândul 
conaționalilor lor, s-ar putea să fie printre ele. Germania şi-a anatemizat vinovaţii pentru 
atari crime inprescriptibile. Într-o anumită măsură, au făcut-o şi sovieticii, asumându-și 
Katin-ul. Americanii, englezii, evreii, nu, şi nu pentru că nu ar avea şi ei criminalii lor, ci 
pentru că nu au dorit-o, nu o doresc şi au posibilitatea, ca învingători, să se opună. 

De bună seamă, întrebarea comportă şi alte răspunsuri posibile: ponderea 
legionarilor, în închisori, a fost, de departe, cea mai mare; Mişcarea Legionară a fost 
singura organizație anticomunistă cu structuri organizatorice pe întreg teritoriul național, 
în toate straturile societăţii, disciplinată, activă, motivată ideologic; în rândurile ei puteau 
fi găsite mari personalităţi culturale; viitorul îi era asigurat de un corp masiv de tineri, 
elevi şi studenți,,cu totul şi cu totul remarcabili; comportarea lor demnă în lagăre şi 
închisori, nu e nici ea de neglijat; grupul de peste hotare, cu toate că dizidenta, reală sau 
pusă Ia cale, nu a lipsit, era şi el activ. Modul de receptare a pericolului legionar de către 
Puterea Comunistă, prin urmare, nu a fost întâmplător, după cum nu a fost întâmplător 
nimic din cele câte li sau întâmplat legionarilor. Proiectul anihilării, prin reeducare, a 
fost gândit în perspectivă. Vizat, prin legionari, a fost, în ultimă instanţă, viitorul 
neamului acestuia, aflat în calea tuturor răutăților. Numărul jertfelor şi suferința au fost 
de neimaginat, mari şi cutremurătoare. Au fost pe măsura a ceea ce Mişcarea Legionară 
însăşi a fost. E concluzia ce se cere reținută. 


In cursul anului 1995, Premierul României, Nicolae Văcăroiu, întreprinde o vizită 
oficială la Paris. Din suită face parte, în calitate de ziarist şi poetul Grigore Vieru. 
Revenit în țară, acesta publică, într-una din revistele bucureştene, impresii de călătorie, 
relatând, printre altele, şi despre o vizită făcută, într-una din dupăamieze, unui grup de 
"români inimoşi", în casa domnului George Dănescu Pişcoci, vizită în cursul căreia s-a 
degustat, s-a cântat, s-au recitat poezii, s-au purtat discuţii antimonarhice. Preluând 
informația, anostă în fond, domnul Mircea Iorgulescu, la Radio Europa Liberă, se 
deslănțuie, la început ironic, apoi insidios, acuzator în cele din urmă: "Spune 


improvizatul reporter şi recentul academician că au purtat discuții antimonarhice. Uită, 
în schimb, să spună ca romanul inimos Pişcoci e un legionar notoriu, care are o librărie 
într-unui din cartierele Parisului, profilată pe literatură legio-nar-naţionalistă..." (citat din 
memorie). Ascultând, am simțit în lungul şirei spinării un fior rece. Ochii apoi mi s-au 
închis ŞI am văzut sau 
revăzut scene de care aş fi vrut să nu-mi mai aduc aminte: Să zicem, 
camera 4 spital. În prezidiu, Ţurcanu şi ai lui. Stând pe priciuri, bandiții aflaţi în diferite 
stadii de dezumanizare. La mijloc, palid, înspăimântat, Victima serii, acum el, poetul 
basarabean, Vieru, de care nu mă leagă nimic, îşi face autodemascarea, se flagelează, 
vorbind încet, incoerent, pierdut. Deodată, de undeva, din gloată, cineva în chip de 
Mircea Iorgulescu, se agită, sare de pe prici, se ridică în vârful picioarelor, ridică şi o 
mâna, şi două degete, ca la şcoală, se opinteşte şi strigă: "Minte, domnule Ţurcanu, 
minte! A rămas bandit! S-a ferit să spună că Dănescu Pişcoci, Dănescu acela era 
legionar!" „Un moment, tăcerea generală sufocă, aduce a lipsă de aer. Urmează apoi 
trăznetul: "Aşa e, banditule? Îţi acoperi camarazii? Marş în poziţie!" ceea ce însemna 
reluarea întregului ciclu al torturilor cunoscute. Am fost martor -mi s-a întâmplat şi mie- 
la multe asemenea scene. Şi iată, după cinci decenii aproape, redescopăr DELAŢIUNEA 
şi DELATORUL ORIGINAR; delatorul născut, nu făcut, delatorul de serviciu, pe cel ce 
nu are nici măcar spuza spaimei, delatorul cu simbrie şi, pe deasupra, şi mincinos, 
întrucât domnul George Dănescu Pişcoci nu a fost membru al Mişcării-Legionare. 
Simpatizant, poate. 

Nu e singura întâmplare de acest fel, pe care o cunosc sau la care mi-a fost dat să 
particip. Mai anul trecut, cu prilejul unui simpozion organizat la Oradea, de redacția 
revistei "Familia", ceva asemănător ca semnificație, mi s-a întâmplat chiar mie. 
Protagonişti, de data aceasta, o romancieră, redactor şef al unei reviste cu iz politic şi 
un romancier. Aceeaşi manieră de punere la zid. Despre mineriade, nu mai vorbesc 
deocamdată. Oricum, revoluția din decembrie 1989 nu a curmat acea realitate obscură, 
fără determinări sesizabile, din care s-a născut şi se naşte mereu. OROAREA. 


E adevărat, acuzarea unei continuități a "fenomenului reeducării” pare hazardată. 
Hazardată, dacă se au în vedere doar circumstanţele şi modalităţile de fiinţare. Nu însă 
dacă ne referim la principalul scop urmărit, inculcarea sentimentului de vinovăţie: vina de 
a fi fost legionar, adică ticălos, pervers, ucigaş, mai ales ucigaş, produs al unei "crime 
originare". Ei bine, în pofida unor eventuale declarații smulse, se ştie bine cum, nici 
Țurcanu, nici colonelul Crăciun, nu au reuşit o atare performanţă, la nivelul conştiinţei. 
Au instrumentat tragedii, sub povara munţilor de suferinţa şi orori, au strivit conştiinţe, 
au mutilat trupuri şi suflete, dar nu au reuşit să convingă pe vreunui dintre cei vizați - şi 
vizați au fost mii- că mobilul luptei lor a fost altul decât cel care a fost: credinţa în 
Dumnezeu, iubirea de neam şi de ţară, compasiunea pentru cel obidit, admirația față de 
exemplul de viață, de luptă şi jertfă al înaintaşilor. 


Azi nu mai suntem violentaţi fizic, nu suntem puşi în lanţuri, târâti prin tribunale, 
aruncaţi îndărătul zăbrelelor. Subzistă doar amenințările, atmosfera de dinaintea 
furtunii, cultivată cu insistență. Subzistă violentarea informaţională, insinuările, 
etichetările, minciuna, calomnia, rămase aceleaşi, exercitate, vai, şi din partea cui nu te 
aştepţi. Sunt resuscitate spaimele, spaimele şi vina, în temeiul unei logici aparent 
corecte. De vreme ce Mişcarea Legionară e expresia istorică a unui "fenomen originar", 
a unei "crime originare", cum clamează, de la înălțimea prestigiului său, domnul 


Gabriel Liiceanu, vina nu poate să fie decât eternă. Vinovaţi înainte chiar de a ne fi 
născut. Vinovaţi! Vinovaţi! Vinovaţi! Arhivele totalitarismului, revistele "22", Dilema, 
România Literară, posturile naţionale de radio şi televiziune, mijloacele mass-media 
străine -şi lista pare fără de sfârşit- denigrează, denigrează, denigrează. Se perpetuează 
astfel un genocid moral, asemănător celui de la Piteşti, Gherla şi Aiud, ce se vrea fără 
sfârşit. Ce nu au reuşit partidele politice interbelice, ce nu a reuşit Carol al II-lea şi 
camarila lui, ce nu au reuşit Mareşalul Ion Antonescu şi, mai apoi, comuniştii, vreme de 
şapte decenii, speră să reuşească continuatorii lor actuali. Se străduiesc, oricum. Pentru 
noi nu există alternativă. Suntem vinovaţi şi, în consecinţă, condamnaţi, în eternitate, 
pentru credința în Dumnezeu, pentru iubirea de neam şi de ţară, pentru cutezanţa sau 
crima de a fi încercat, oameni fiind, să devenim mai mult decât oameni. 


SUB SEMNUL ORORII DEPLINE (3) 


REEDUCARE - DEMASCĂRI - PROCESE 


Întoarcerea din cruciadă 

de Radu Gyr 

Întâiul cruciat 

Trist geme cornul stinsei Cruciade. 

Şi noi, betegi şi jalnici seniori, 

ne poticnim sub platoşe schiloade, 

în vechi armuri, cârpite strâmb cu sfori - 
baroni şi prinți care-au purtat în spate 
Ierusalimul altor aurori. 

Cu trupul supt de răni ce se usucă, 

amari şi-nfrânți ne-mpleticim în fier 

câți n-am murit sau câți mai ştiu s-aducă 
vreo țandăra de chivără din cer; 

pe-o umbră de mârţoagă, o nălucă, 
pe-un ciob de scut, un ciot de cavaler... 
Când am plecat demult în Cruciadă, 

- Mai ştii, Bertrand? - eram numai lumini. 


Se îmbulzea tot burgul să ne vadă, 


ne troinea sub roze şi sub crini, 
iar noi, pe armăsarii de zăpadă, 
ardeam printre vasali şi paladihi. 
Cetatea scânteia cu mii de fețe 
şi ne-aşternea covor de borangic 
sub strălucirea razelor semețe 
-îti mai aduci aminte, Alberic?- 
Cu fruntea-n cer, cu spada-n tinerețe, 
încovoiam vecia ca pe-un spic. 
Şi soarele bătea medalioane 
pe scuturi şi pe sulițe-minuni. 
Mulţimile vuiau şi, din balcoane, 
madonele cu mâini de rugăciuni 
ne surâdeau prin lacrimi ca-n icoane 
ori ne-aruncau în uliţe cununi. 
Şi-acum ne-napoiem o hâdă ceată, 
pe piept cu câte-o urmă de blazon, 
cu coiful spart, cu faţa sfâşiată, 
sub zdreanţă unui rest de gonfalon, 
strigoi de cruciați ce altădată 
au fulgerat în zale de baron. 
Şi cum povara-ntoarcerii ne frânge 
pe cai ologi, în zale care curg, 
convoiul de fantome parcă plânge 
pornind încet spre vechiul nostru burg - 
pe când, necucerit şi plin de sânge, 
Ierusalimul scapără-n amurg. 
O clipă numai porțile de-aramă, 
sub care n-a fost dat să biruim, 
se fac de foc şi-n urmă se destramă, 
topindu-se în cerul lor sublim, 
şi, tot mai jalnic, cornu-nfrânt ne cheamă, 
tot mai departe de Ierusalim. 


Al doilea cruciat 


De ce, Gotfried, de ce ne înspăimântă 
o rană-n piept şi-un hârb de scut beteag, 
cât încă-n noi Ierusalimul cântă 
şi mai păstrăm prăjina unui steag 
sau când nobleţea-ntreagă stă, ne'nfrântă, 
în sângele rămas pe zale cheag? 
Şi dacă fu armura să se spargă, 
tot mai suspini, nevolnic scutier? 
Adună-mi trupul în platoşa prea largă, 
din spada mea dă-mi ciobul de mâner 
şi fă-mi pentru întoarcere o targa 
din crengi cereşti şi verzi de palmier. 
Presară-mi-o cu crini şi roze toată, 
de multa lor mireasmă să mă-mbăt 
ca-n burgul fermecat de altădată 
ce ne-ngropa sub floare de omăt... 
Aşa - cules pe targă-nmiresmată - 
purtați-mă spre ţară îndărăt. 
Şi ce-i de-am fost învinşi sub metereze? 
Pe trup aceste biete sfâşieri 
o veşnicie n-or să sângereze... 
Cândva uita-vom marile căderi 
şi braţele s-or ridica mai treze, 
sfințite-n mirul rănilor de ieri. 
Ne-ntoarcem frânţi sub platoşe schiloade 
sau poticniţi în zdrenţe de furtuni. 
Dar mâine-n burgul nostru cu arcade 
fecioarele cu ochi de rugăciuni, 
zâmbind în cinstea altor cruciade, 
ne-or împleti mai fragede cununi. 
Şi mâine burgul iar o să se scoale 
în cântece de calfe şi fierari. 
Zburând, vor dănţui pe nicovale 


săbii mai lungi şi sulițe mai tari 


şi s-or zbârli din fulgere noi zale 
şi noi potcoave pentru armăsari. 

Şi iarăşi, spintecând albastre spaţii, 
peste doi ani sau peste încă trei, 
cu lănciite sus, în constelații, 

cu platoşele evului în şei, 

ți-or sta în faţa porții cruciații, 
lerusalime care nu ne vrei. 


Şi vom veni mai mulți din Soare-Apune:şi cei de ieri, şi cei ce azi încă nu-i ştim. 


Pe vechile morminte or să tune 
noi cavaleri cu chip de heruvim, 
ŞI ei sau alții tot te vor supune, 


strălucitorule Ierusalim. 


